3. การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์หรือบริการ 

  ก) การพัฒนาที่ดินเขตส่งเสริมอุตสาหกรรมเพื่อขาย

  บริษัท นวนคร จำกัด (มหาชน) (“บริษัท”)
  เริ่มดำเนินธุรกิจด้านพัฒนาอสังหาริมทรัพย์ในโครงการเขตส่งเสริมอุตสาหกรรมนวนคร เมื่อปี
  2514
  โดยมีวัตถุประสงค์หลักเพื่อพัฒนาจัดสรรที่ดินในโครงการให้มีลักษณะเป็นเมืองบริวารของกรุงเทพฯ
  ให้เป็นสัดส่วนตามผังเมืองที่ถูกต้อง
  เพื่อเป็นการรองรับตามนโยบายของทางราชการและเพื่อเป็นชุมชนที่สมบูรณ์แบบในตัวเองอย่างแท้จริง
  ต่อมาในปี 2515 บริษัทได้รับสิทธิในการส่งเสริมการลงทุนจาก BOI แต่ปัจจุบันได้หมดอายุไปแล้ว
  และบริษัทกำลังรอการอนุญาตรับสิทธิในการส่งเสริมการลงทุน
  ทั้งนี้โครงการของบริษัทเป็นโครงการที่ไม่ได้ร่วมดำเนินงานกับการนิคมอุตสาหกรรมแห่งประเทศไทย
  (กนอ.) แต่ดำเนินงานตามหลักเกณฑ์ที่กำหนดของคณะกรรมการจัดสรรที่ดิน
  ซึ่งแบ่งตามประเภทการใช้ประโยชน์ในที่ดินได้ดังนี้

-   เขตอุตสาหกรรม หมายถึง
    พื้นที่สำหรับประกอบอุตสาหกรรมซึ่งกลุ่มลูกค้าเป้าหมายคือกลุ่มอุตสาหกรรมเบา
    ไม่มีผลกระทบต่อสิ่งแวดล้อม เช่น กลุ่มอุตสาหกรรม อิเล็คทรอนิคส์ อะไหล่ ยานยนต์
    การผลิตอัญมณี เครื่องประดับหรือสิ่งประดิษฐ์ที่มีค่า ตลอดจนอุตสาหกรรมต่อเนื่องและคลังสินค้า
    เป็นต้น

-   เขตที่อยู่อาศัย หมายถึง พื้นที่สำหรับการก่อสร้างที่อยู่อาศัย เช่น หอพัก แฟลต คอนโดมิเนียม
    และบ้านอยู่อาศัย เป็นต้น

-   เขตพาณิชยกรรม หมายถึง พื้นที่สำหรับประกอบการพาณิชย์และธุรกิจที่เกี่ยวเนื่อง ซึ่งได้แก่
    ศูนย์การค้า โรงพยาบาล ธนาคาร ไปรษณีย์ และร้านค้าทั่วไป
    เพื่อรองรับและให้บริการแก่พนักงานที่ทำงานและผู้อยู่อาศัย
    ภายในบริเวณเขตส่งเสริมอุตสาหกรรม

-   เขตระบบสาธารณูปโภคและพื้นที่สีเขียว หมายถึง พื้นที่สำหรับสาธารณูปโภค ซึ่งได้แก่
    ระบบไฟฟ้า ระบบประปา ระบบบำบัดน้ำเสีย ระบบกำจัดขยะ ระบบโทรศัพท์
    ถนน-รางระบายน้ำฝน สถานีอนามัย สนามกีฬา สวนหย่อม ทะเลสาบ และสนามเด็กเล่น
    เป็นต้น

  นอกจากนี้
  บริษัทได้จัดสรรพื้นที่ในเขตอุตสาหกรรมบางส่วนและที่ดินที่ได้จัดซื้อมาใหม่รวมทั้งสิ้นประมาณ 277
  ไร่ นำมาพัฒนาเป็นเขตปลอดอากร 137 ไร่
  เพื่อจูงใจให้นักลงทุนทั้งในและต่างประเทศเข้ามาลงทุนซึ่งจะได้รับสิทธิประโยชน์ทางภาษีอากร
  เช่น การยกเว้นอากรขาเข้าสำหรับเครื่องจักร วัตถุดิบและอุปกรณ์
  การยกเว้นอากรขาเข้าเพื่อการส่งออก ภาษีมูลค่าเพิ่ม และสรรพสามิต
  รวมทั้งไม่มีการกำหนดปริมาณการส่งออกและระยะเวลาในการเก็บรักษาสินค้า
  และเขตอุตสาหกรรมผู้ประกอบธุรกิจขนาดย่อม 140 ไร่
  โดยเน้นกลุ่มลูกค้าเป้าหมายที่เป็นผู้ประกอบการธุรกิจขนาดกลางและขนาดย่อม (SMEs)
  และนักลงทุนชาวต่างประเทศที่ประกอบกิจการอุตสาหกรรมเพื่อการส่งออกเป็นหลักทั้งที่เป็นกลุ่มลูกค้าเก่าภายในเขตส่งเสริมอุตสาหกรรมนวนครและลูกค้าใหม่
  โดยโครงการตั้งอยู่ทางทิศตะวันตกเฉียงเหนือของโครงการเขตส่งเสริมอุตสาหกรรมนวนครและขนานติดกับทางรถไฟสายเหนือ
  ซึ่งเป็นพื้นที่มีความสะดวกในการขนส่งสินค้าทั้งทางอากาศและทางน้ำเนื่องจากอยู่ใกล้กับสนามบินดอนเมืองและห่างจากท่าเรือคลองเตยและสนามบินสุวรรณภูมิเพียง
  60 กิโลเมตร
  นอกจากนี้พื้นที่ของโครงการดังกล่าวอยู่ติดกับโครงการเขตส่งเสริมอุตสาหกรรมนวนครทำให้สามารถใช้ระบบสาธารณูปโภคที่มีอยู่เดิมร่วมกันได้
  เช่น ถนน ไฟฟ้า โทรศัพท์ น้ำประปา และระบบบำบัดน้ำเสีย เป็นต้น ดังนั้น
  บริษัทจึงไม่ต้องลงทุนพัฒนาสาธารณูปโภคในโครงการดังกล่าวเพิ่มเติมมากนัก
  โดยได้แบ่งการพัฒนาออกเป็น 2 โครงการ คือ

1.  โครงการเขตปลอดอากร

  มีพื้นที่โครงการทั้งสิ้น 137 ไร่ ประกอบด้วยพื้นที่ขายจำนวน 98 ไร่
  และพื้นที่สาธารณูปโภคจำนวน 39 ไร่
  โดยปัจจุบันบริษัทได้ดำเนินการพัฒนาและแบ่งขายพื้นที่ให้กับบริษัทต่างๆ
  ที่เข้ามาลงทุนไปแล้วจำนวนทั้งสิ้นประมาณ 33 ไร่
  ซึ่งบริษัทได้พัฒนาพร้อมขายแล้วจึงได้ใช้วิธีการรับรู้รายได้ตามวิธีเงินค่างวดที่ถึงกำหนดชำระเช่นเดียวกับการรับรู้รายได้ของโครงการเดิม

2.  โครงการเขตอุตสาหกรรมผู้ประกอบธุรกิจขนาดย่อม

  มีพื้นที่โครงการทั้งสิ้นประมาณ 140 ไร่ ประกอบด้วยพื้นที่ขายจำนวน 95 ไร่
  และพื้นที่สาธารณูปโภคจำนวน 45 ไร่ ปัจจุบันบริษัทได้ขายพื้นที่และโอนกรรมสิทธิ์ที่ดินแล้วประมาณ
  30 ไร่ อีกทั้งได้ทำสัญญาขายโดยได้รับเงินมัดจำเบื้องต้นแล้วอีก 37 ไร่
  ขณะนี้อยู่ระหว่างการปรับปรุงพื้นที่เพื่อโอนกรรมสิทธิ์ที่ดิน ดังนั้นจึงเหลือพื้นที่ขายในส่วนนี้ประมาณ
  28 ไร่

  บริษัทได้พัฒนาระบบบริหารจัดการของโครงการเขตส่งเสริมอุตสาหกรรมนวนครให้มีประสิทธิภาพจนเป็นที่ยอมรับแก่นักลงทุน
  และได้รับการรับรองระบบบริหารงานคุณภาพตามมาตรฐาน มอก./ISO 9001:2000
  ในด้านการพัฒนาที่ดินและการให้บริการระบบสาธารณูปโภคพื้นฐานในเขตส่งเสริมอุตสาหกรรม
  จากสถาบันรับรองมาตรฐาน ไอเอสโอ (MASCI)
  และสำนักงานคณะกรรมการแห่งชาติว่าด้วยการรับรองระบบงาน (NAC) ในปี 2545
  ซึ่งเป็นส่วนที่ช่วยสร้างความเชื่อมั่นในการตัดสินใจเข้ามาลงทุนในโครงการเขตส่งเสริมอุตสาหกรรมนวนครให้กับนักลงทุนได้อีกทางหนึ่งด้วย

  1. สรุปสิทธิประโยชน์ของผู้ซื้อที่ดินภายในโครงการเขตส่งเสริมอุตสาหกรรมนวนคร

  ปทุมธานี

-   พื้นที่ทั่วไปในเขตโครงการเดิม (ผู้ประกอบการเขต 1
    ตามประกาศสำนักงานคณะกรรมการส่งเสริมการลงทุน (BOI))

1.  ได้รับลดหย่อน อากรขาเข้าสำหรับเครื่องจักรกึ่งหนึ่ง
    เฉพาะเครื่องจักรที่มีอากรขาเข้าไม่ต่ำกว่าร้อยละ 10

2.  ได้รับการยกเว้น ภาษีเงินได้นิติบุคคลเป็นเวลา 3 ปี หากมีการลงทุน 10 ล้านบาทขึ้นไป
    (ไม่รวมค่าที่ดินและทุนหมุนเวียน)
    จะต้องดำเนินการให้ได้รับใบรับรองระบบคุณภาพตามมาตรฐาน ISO 9000
    หรือมาตรฐานสากลอื่นที่เทียบเท่า ภายใน 2 ปี นับแต่เปิดดำเนินการ

3.  ได้รับการยกเว้น อากรขาเข้าสำหรับวัตถุดิบ ที่ผลิตเพื่อส่งออกเป็นเวลา 1 ปี

  ทั้งนี้ ก่อนที่ผู้ประกอบการจะขอรับสิทธิประโยชน์ข้างต้น จะต้องตรวจสอบข้อกำหนดเพิ่มเติมของ
  BOI
  ซึ่งกำหนดให้ผู้ประกอบการแต่ละประเภทต้องดำเนินการให้มีคุณสมบัติครบตามข้อกำหนดก่อนจึงจะได้รับสิทธิประโยชน์ดังกล่าว
  เช่น ต้องเป็นบริษัทที่ตั้งใหม่ หรือการประกอบธุรกิจศูนย์กระจายสินค้า (Distribution
  Center)
  ก็จะต้องติดตั้งระบบคอมพิวเตอร์เพื่อควบคุมระบบคลังสินค้าและสามารถจัดเก็บสินค้าเพื่อกระจายต่อได้เฉพาะสินค้าที่ผ่านพิธีการศุลกากรแล้วเท่านั้น
  เป็นต้น

  ระบบถนน

  ถนนภายในโครงการเขตส่งเสริมอุตสาหกรรมนวนคร แบ่งได้เป็น 11
  ขนาดตามความกว้างของเขตทาง ซึ่งมีขนาดเขตทางตั้งแต่ 9 - 32 เมตร
  โดยเชื่อมกันเป็นโครงข่าย และมีทางออกเขตส่งเสริมอุตสาหกรรมนวนครที่ถนนพหลโยธิน
  กิโลเมตรที่ 46 ถนนโดยทั่วไปมีทั้งผิวทางเป็นแอสฟัลท์ติคคอนกรีต และคอนกรีตเสริมเหล็ก

  ระบบระบายน้ำฝน

  ระบบระบายน้ำฝนโดยทั่วไปเป็นรางระบายน้ำตลอดสองข้างถนน
  โดยน้ำฝนจะระบายจากรางระบายน้ำลงสู่คลองระบายน้ำภายในโครงการ ซึ่งมีความยาวประมาณ
  15 กิโลเมตร มีปริมาณความจุประมาณ 400,000 ลูกบาศก์เมตร
  เชื่อมกันเป็นโครงข่ายทั่วทั้งเขตส่งเสริมอุตสาหกรรมนวนคร
  และต่อเชื่อมกับทะเลสาบซึ่งมีปริมาณความจุประมาณ 510,000 ลูกบาศก์เมตร
  การระบายน้ำออกนอกเขตส่งเสริมอุตสาหกรรมนวนคร ใช้สถานีสูบน้ำ จำนวน 3 แห่ง
  มีจำนวนเครื่องสูบน้ำทั้งหมด 17 เครื่อง และสถานีสูบน้ำชั่วคราว อีก 3 แห่ง
  มีเครื่องสูบน้ำขนาดเล็ก จำนวน 7 เครื่อง
  สูบน้ำในคลองระบายน้ำผ่านคันดินป้องกันน้ำท่วมออกสู่คลองธรรมชาตินอกเขตส่งเสริมอุตสาหกรรมนวนคร
  โดยสถานีสูบน้ำมีอัตราการสูบน้ำรวมทั้งสิ้น 9.67 ลูกบาศก์เมตรต่อวินาที
  ซึ่งเพียงพอที่จะระบายปริมาณน้ำฝนออกจากพื้นที่เขตส่งเสริมอุตสาหกรรมนวนคร

  ระบบบำบัดน้ำเสีย

  - เขตส่งเสริมอุตสาหกรรม นวนคร ได้ขออนุญาตก่อสร้างโรงงานบำบัดน้ำเสียส่วนกลาง
  ต่อกรมโรงงานอุตสาหกรรม โดยจัดอยู่ในประเภทโรงงานลำดับที่ 101
  เพื่อรองรับน้ำเสียจากโรงงานอุตสาหกรรมเขตชุมชนและการพาณิชย์
  มาทำการบำบัดน้ำเสียให้ได้คุณภาพน้ำที่ดีและอยู่ในเกณฑ์มาตรฐานตามมาตรฐานน้ำทิ้งของประกาศกระทรวงอุตสาหกรรม
  ระบบบำบัดน้ำเสียเป็นระบบ Activeted Sludge แบบ Extended Aeration ที่ทำงานตลอด
  24 ชั่วโมงและมีประสิทธิภาพรองรับปริมาณน้ำเสียได้สูงสุดวันละ 26,000 ลูกบาศก์เมตร
  ในขณะที่ปัจจุบันมีปริมาณน้ำเสียเข้าสู่ระบบบำบัดน้ำเสีย วันละ 22,000 ลูกบาศก์เมตร
  หรือคิดเป็น 84 % ของขีดความสามารถของระบบบำบัดน้ำเสีย
  โดยผลการดำเนินงานของระบบบำบัดน้ำเสีย นวนคร ถือว่ามีประสิทธิภาพที่ดีมาโดยตลอด

  นอกจากนี้
  บริษัทฯยังควบคุมคุณภาพน้ำทิ้งของโรงงานต่างๆภายในโครงการที่จะปล่อยลงสู่ท่อรวบรวมน้ำเสียไปยังโรงงานบำบัดน้ำเสียส่วนกลางนวนคร
  ให้อยู่ในเกณฑ์มาตรฐานน้ำทิ้งตามที่บริษัทฯกำหนดไว้
  ในกรณีที่โรงานมีคุณภาพน้ำเสียไม่อยู่ในเกณฑ์มาตรฐานน้ำทิ้งที่กำหนดไว้
  โรงงานดังกล่าวจะต้องทำการบำบัดน้ำเสียเบื้องต้นเพื่อลดความสกปรก
  ให้อยู่ในเกณฑ์มาตรฐานที่กำหนด ก่อนระบายน้ำเสียเข้าสู่ระบบบำบัดน้ำเสียส่วนกลางนวนคร

  ในปี 2550 บริษัทฯ มีโครงการที่จะขยายขีดความสามารถในการบำบัดน้ำเสียมากขึ้นกว่าเดิม
  เพื่อรองรับการขยายตัวของโรงงานต่างๆ ในเขตส่งเสริมอุตสาหกรรมนวนคร ปทุมธานี
  โดยมุ่งเน้นการใช้เทคโนโลยีที่ทันสมัยและมีประสิทธิภาพมากขึ้น

  ระบบระบายน้ำเสีย

  - ระบบระบายน้ำเสียภายในเขตส่งเสริมอุตสาหกรรมนวนคร เป็นระบบท่อปิด
  และแยกออกจากระบบระบายน้ำฝนที่เป็นระบบเปิด (U-drain) ขนาดเส้นท่อระบายน้ำเสีย
  จะมีขนาดเส้นผ่าศูนย์กลางตั้งแต่ 150, 200, 250, 300, 400, 600, 800 และ 1,000
  มิลลิเมตร
  โดยสามารถระบายน้ำเสียและรองรับน้ำเสียที่เกิดขึ้นจากกิจกรรมต่างๆภายในโครงการจากเขตอุตสาหกรรม
  ที่อยู่อาศัย และเขตพาณิชยกรรม เป็นต้น ระบบระบายน้ำเสียจะประกอบไปด้วย บ่อพักน้ำเสีย
  และสถานีสูบน้ำเสียย่อย ก่อสร้างตามแนวท่อระบายน้ำเสียที่มีอยู่รอบโครงการ จำนวน 51 สถานี
  ทำหน้าที่สูบระบายน้ำเสียต่อไปยังโรงงานบำบัดน้ำเสียส่วนกลาง นวนคร

  ระบบป้องกันน้ำท่วม

  - เขตส่งเสริมอุตสาหกรรมนวนคร มีระบบป้องกันน้ำท่วม ดังนี้

  เขื่อนดิน : ก่อสร้างคันดินขนาดความกว้างฐานราก 3 เมตร และขนาดความสูงคันดิน 2.50
  เมตร ล้อมรอบพื้นที่โครงการนวนคร ทั้งหมด
  คันดินจะทำหน้าที่ป้องกันน้ำจากภายนอกไหลเอ่อล้นเข้าท่วมโครงการ โดยเฉพาะช่วงฤดูฝน

  คลองระบายน้ำฝน : ภายในโครงการนวนคร มีการขุดคลองเพื่อรองรับน้ำและกักเก็บน้ำ
  ขนาดพื้นที่ 300 ไร่ คิดเป็นความจุปริมาณน้ำได้ 1,200,000 ลูกบาศก์เมตร
  ในช่วงฤดูฝนจะสามารถรองรับปริมาณน้ำฝนอย่างเพียงพอและสูบระบายน้ำออกนอกโครงการ
  โดยสถานีสูบน้ำป้องกันน้ำท่วมของโครงการ

  สถานีสูบน้ำป้องกันน้ำท่วม : ประกอบด้วยสถานีสูบน้ำป้องกันน้ำท่วมด้านทิศเหนือ 1 สถานี
  และสถานีสูบน้ำป้องกันน้ำท่วมด้านทิศใต้ 2 สถานี มีประสิทธิภาพการสูบระบายน้ำทั้งหมด
  734,400 ลูกบาศก์เมตรต่อวัน และสถานีสูบน้ำป้องกันน้ำท่วมชั่วคราวด้านทิศตะวันตกอีก 3 สถานี
  มีประสิทธิภาพการสูบระบายน้ำเท่ากับ 144,000 ลูกบาศก์เมตรต่อวัน
  รวมมีความสามารถในการสูบระบายน้ำทั้งหมดเท่ากับ 878,400 ลูกบาศก์เมตรต่อวัน
  เพียงพอที่จะระบายน้ำฝนออกนอกโครงการ เมื่อเปรียบเทียบกันระหว่างเดือน สิงหาคม ถึง
  เดือน พฤศจิกายน 2549 มีเหตุการณ์น้ำท่วมรุนแรงในพื้นที่จังหวัดภาคกลาง เช่น
  จังหวัดนครสวรรค์, อุทัยธานี, ชัยนาท, สิงห์บุรี, อ่างทอง, พระนครศรีอยุธยา, ปทุมธานี และ
  นนทบุรี
  สาเหตุเนื่องจากระดับน้ำในแม่น้ำเจ้าพระยาไหลผ่านพื้นที่ลุ่มภาคกลางในอัตราความเร็วเกินกว่าปกติที่ระดับน้ำในแม่น้ำเจ้าพระยาจะรองรับได้
  แต่เขตส่งเสริมอุตสาหกรรมนวนคร ซึ่งมีพื้นที่โครงการใกล้กับแม่น้ำเจ้าพระยาเพียง 8 กิโลเมตร
  ไม่ประสบภาวะน้ำท่วมแต่อย่างใด
  เนื่องจากการเตรียมความพร้อมการเฝ้าระวังติดตามสถานการณ์น้ำท่วม
  การพัฒนาปรับปรุงเขื่อนดินให้มีความแข็งแรง
  การจัดหาอุปกรณ์เครื่องสูบน้ำป้องกันน้ำท่วมมาใช้งานเพิ่มเติม
  สุดท้ายคือการพัฒนาปรับปรุงขุดลอกคลองภายในโครงการ
  ให้มีระดับความลึกที่เก็บกักปริมาณน้ำฝนได้เพิ่มมากขึ้นเป็นประจำทุกปี
  ทำให้เขตส่งเสริมอุตสาหกรรมนวนคร ไม่ประสบปัญหาน้ำท่วม

  ระบบน้ำประปา

  ระบบน้ำประปาที่ให้กับพื้นที่เขตส่งเสริมอุตสาหกรรมนวนคร บริษัทจัดหามาจาก 2 แหล่ง คือ

1.  ใช้น้ำบาดาลเป็นแหล่งน้ำดิบในการผลิตน้ำประปา มีบ่อบาดาลรวมทั้งสิ้น 7 บ่อ
    เป็นบ่อน้ำบาดาลที่ใช้ในการอุปโภคบริโภคและเป็นบ่อน้ำบาดาลที่ใช้เพื่อการอุตสาหกรรม
    ซึ่งในการใช้น้ำบาดาลบริษัทต้องขออนุญาตใช้น้ำบาดาลแบบปีต่อปีกับกรมทรัพยากร น้ำบาดาล
    กระทรวงทรัพยากรธรรมชาติและสิ่งแวดล้อม ทั้งนี้ ปัจจุบันรัฐบาลมีนโยบาย
    ที่จะเลิกใช้น้ำบาดาลในบริเวณพื้นที่ที่มีน้ำประปาเข้าถึงแล้ว โดยมีคำสั่งอนุญาต
    ให้สามารถใช้น้ำบาดาลได้ถึงสิ้นปี 2546 เท่านั้น
    บริษัทได้ยื่นเรื่องขอผ่อนผันการใช้น้ำบาดาลต่อสำนักงานทรัพยากรธรรมชาติและสิ่งแวดล้อม
    จังหวัดปทุมธานี ต่อไปได้อีกประมาณ 4 ปี สิ้นสุดปี 2550
    ซึ่งจากการทยอยยกเลิกการให้บ่อบาดาลจะไม่ส่งผลกระทบต่อปริมาณน้ำที่จะรองรับการให้บริการแก่ลูกค้าภายในเขตส่งเสริมอุตสาหกรรม
    เนื่องจากบริษัทสามารถจัดซื้อน้ำประปาจากการประปาภูมิภาคมาทดแทนได้
    สำหรับการประกอบกิจการสัมปทานประปานวนคร
    บริษัทได้รับสัมปทานให้ดำเนินการจากกรมโยธาธิการคราวละ 5 ปี ซึ่งจะหมดอายุในปี 2550
    เช่นกัน

2.  จัดซื้อน้ำประปาจากการประปาภูมิภาค
    โดยต่อท่อภายในโครงการเข้ากับท่อหลักของการประปาส่วนภูมิภาค
    ปัจจุบันบริษัทมีสัดส่วนการใช้น้ำบาดาลและจัดซื้อน้ำประปาจากการประปาภูมิภาคประมาณ
    ร้อยละ 20 ต่อ 80

  ระบบระบายน้ำเสีย

  - ระบบระบายน้ำเสียภายในเขตส่งเสริมอุตสาหกรรมนวนคร เป็นระบบท่อปิด
  และแยกออกจากระบบระบายน้ำฝนที่เป็นระบบเปิด (U-drain) ขนาดเส้นท่อระบายน้ำเสีย
  จะมีขนาดเส้นผ่าศูนย์กลางตั้งแต่ 150, 200, 250, 300, 400, 600, 800 และ 1,000
  มิลลิเมตร
  โดยสามารถระบายน้ำเสียและรองรับน้ำเสียที่เกิดขึ้นจากกิจกรรมต่างๆภายในโครงการจากเขตอุตสาหกรรม
  ที่อยู่อาศัย และเขตพาณิชยกรรม เป็นต้น ระบบระบายน้ำเสียจะประกอบไปด้วย บ่อพักน้ำเสีย
  และสถานีสูบน้ำเสียย่อย ก่อสร้างตามแนวท่อระบายน้ำเสียที่มีอยู่รอบโครงการ จำนวน 51 สถานี
  ทำหน้าที่สูบระบายน้ำเสียต่อไปยังโรงงานบำบัดน้ำเสียส่วนกลาง นวนคร

  คุณภาพน้ำทิ้งเฉลี่ยโครงการเขตส่งเสริมอุตสาหกรรมนวนครเปรียบเทียบกับค่ามาตรฐานกรมชลประทานและกระทรวงอุตสาหกรรม

+---------------------+-----------+----------+-----+-----+-----+----+
| ค่ามาตรฐานคุณภาพน้ำทิ้ง  | ค่ามาตรฐาน | ค        | 2   | 2   | 2   | 25 |
|                     |           | ่ามาตรฐาน | 549 | 548 | 547 | 46 |
|                     | กร        |          |     |     |     |    |
|                     | มชลประทาน | กระทรวงอ |     |     |     |    |
|                     |           | ุตสาหกรรม |     |     |     |    |
+---------------------+-----------+----------+-----+-----+-----+----+
| ความเป็นกรด-ด่าง (pH) | 6.5 - 8.5 | 5.5 -    | 7-8 | 6 - | 6 - | 6  |
|                     |           | 9.0      |     | 8   | 8   |  - |
|                     |           |          |     |     |     | 8  |
+---------------------+-----------+----------+-----+-----+-----+----+
| Biochemical Oxygen  | < 20      | < 20     | 13  | 17  | 12  | 10 |
| Demand (BOD)        |           |          |     |     |     |    |
| (มิลลิกรัม/ลิตร)        |           |          |     |     |     |    |
+---------------------+-----------+----------+-----+-----+-----+----+
| Chemical Oxygen     | -         | < 120    | 77  | 103 | 78  | 79 |
| Demand (COD)        |           |          |     |     |     |    |
| (มิลลิกรัม/ลิตร)        |           |          |     |     |     |    |
+---------------------+-----------+----------+-----+-----+-----+----+
| Suspended Solids    | < 30      | < 50     | 28  | 42  | 40  | 40 |
| (SS) (มิลลิกรัม/ลิตร)   |           |          |     |     |     |    |
+---------------------+-----------+----------+-----+-----+-----+----+

  ทั้งนี้ หากโรงงานอุตสาหกรรมใดปล่อยน้ำเสียมีค่าใดค่าหนึ่งเกินกว่ามาตรฐานของบริษัท
  บริษัทจะเรียกเก็บเงินค่าบำบัดน้ำเสียเพิ่มขึ้นจากอัตราปกติ 2 - 6 เท่า ตามปริมาณของเสีย
  ที่โรงงานอุตสาหกรรมปล่อยออกมา

  อนึ่ง
  น้ำทิ้งที่ผ่านการบำบัดของบริษัทจะไหลลงสู่คลองระบายน้ำภายในและรอการสูบออกภายนอกโครงการ
  ซึ่งปกติค่า SS จะอยู่ในเกณฑ์มาตรฐาน แต่เมื่อไหลลงสู่คลองแล้วจะมีน้ำจากพื้นถนน
  และจากรางระบายน้ำฝนไหลลงคลองด้วย ทำให้น้ำคลองมีตะกอนและเศษหินดินทรายปะปนอยู่
  และเมื่อบริษัทสูบน้ำเพื่อระบายออกสู่ภายนอกโครงการทำให้ตะกอนและเศษหินดินทรายปะปนไปด้วย
  ค่า SS อาจสูงกว่าเกณฑ์มาตรฐานของกรมชลประทานได้ในบางครั้ง
  แต่ไม่เกินค่ามาตรฐานของกระทรวงอุตสาหกรรม บริษัทและกรมชลประทาน
  ได้กำหนดแนวทางแก้ไขร่วมกัน
  โดยได้ดำเนินการก่อสร้างผนังปะทะน้ำและติดตั้งประตูระบายน้ำบริเวณที่จะปล่อยน้ำออกนอกโครงการเพื่อพักน้ำให้ตกตะกอนก่อนไหลลงสู่คลองชลประทานตามแบบที่กรมชลประทานกำหนด
  ซึ่งได้ดำเนินการแล้วเสร็จครบทั้ง 3 สถานี ในปี 2549 ได้แก่ สถานีสูบน้ำที่ 1,2, และ 3
  และบริษัทยังได้ขุดลอกคลองระบายน้ำภายในโครงการเพื่อพัฒนาคุณภาพน้ำให้ดีขึ้นอีกทางหนึ่ง
  ซึ่งจากผลคุณภาพน้ำทิ้งเฉลี่ยของปี 2549 พบว่าค่า SS อยู่ในเกณฑ์มาตรฐานของกรมชลประทาน
  แต่อย่างไรก็ตาม
  บริษัทได้รับแจ้งจากกรมชลประทานให้ดำเนินการแก้ไขการระบายน้ำเสียลงลำรางสาธารณะ
  (ลำรางวังปลาย) ของประชาชนในหมู่บ้านไทยธานีที่ตั้งอยู่ในโครงการเขตส่งเสริมอุตสาหกรรม
  นวนคร (ปทุมธานี) ซึ่งมีปัญหามาตั้งแต่ปี 2535 โดยปัญหาที่เกิดขึ้นเป็นผลมาจากบริษัท
  เอส.แอล.ซี. (ประเทศไทย) จำกัด (“บริษัทคู่กรณี”)
  ซึ่งเป็นเจ้าของโครงการหมู่บ้านไทยธานีไม่ได้ก่อสร้างระบบระบายน้ำเสียให้เป็นไปตามแบบแปลนที่กำหนดไว้
  ทำให้มีน้ำเสียจากหมู่บ้านไทยธานีระบายลงสู่ลำรางสาธารณะของทางราชการ (ลำรางวังปลาย)
  ทำให้เกิดปัญหาด้านสิ่งแวดล้อมแก่ผู้อยู่อาศัยในบริเวณใกล้เคียง
  บริษัทจึงได้ยื่นฟ้องบริษัทคู่กรณีเพื่อเรียกค่าเสียหายจากการซ่อมแซมระบบสาธารณูปโภค
  และค่าเสียหายอื่นๆ ต่อมาบริษัทได้ทำสัญญาประนีประนอมยอมความกับคู่กรณีต่อหน้าศาล
  โดยบริษัทได้รับเงินชดเชยเพื่อเป็นค่าใช้จ่ายในการก่อสร้างปรับปรุงระบบสาธารณูปโภคต่างๆ
  ในหมู่บ้านไทยธานี จำนวน 10.20 ล้านบาท

  ทั้งนี้ ในส่วนของการปรับปรุงระบบสาธารณูปโภคของหมู่บ้านไทยธานี
  บริษัทมีแผนที่จะก่อสร้างท่อดักน้ำเสีย (INTERCEPTER)
  เพื่อรับน้ำเสียจากหมู่บ้านไทยธานีไปบำบัดยังโรงงานบำบัดน้ำเสียส่วนกลางของบริษัท
  แบ่งระยะดำเนินการเป็น 12 โครงการ มีมูลค่าโครงการประมาณ 28.48 ล้านบาท
  โดยเงินลงทุนส่วนหนึ่งได้จากเงินค่าชดเชยของคู่กรณี
  ส่วนที่เหลือบริษัทจะเป็นผู้รับผิดชอบเองทั้งหมด ซึ่งในปี 2547
  บริษัทได้ดำเนินการแล้วเสร็จไปแล้วจำนวน 6 โครงการ ได้แก่
  การก่อสร้างและปรับปรุงท่อระบายน้ำเสีย บ่อพักน้ำเสีย และบ่อสูบน้ำเสีย มีมูลค่างาน 14.38
  ล้านบาท ปัจจุบันบริษัทได้พิจารณาวางแผนงานปรับปรุงสภาพลำรางสาธารณะ (ลำรางวังปลาย)
  ส่วนเหลือ โดยศึกษารูปแบบการบำบัดน้ำเสียจากชุมชนหมู่บ้านไทยธานี
  ซึ่งจะเป็นแนวทางการแก้ไขปัญหาในระยะยาวอย่างถาวร โดยในปี 2548 บริษัทได้ว่าจ้าง
  บริษัทที่ปรึกษาด้านสิ่งแวดล้อม (บริษัท อี-สแควร์ สิ่งแวดล้อมและวิศวกรรม จำกัด)
  ทำการศึกษาความเป็นไปได้โครงการออกแบบก่อสร้างระบบบำบัดน้ำเสียของหมู่บ้านไทยธานี
  โดยการศึกษาออกแบบระบบบำบัดน้ำเสียของหมู่บ้านไทยธานีดำเนินการแล้วเสร็จในเดือนกุมภาพันธ์
  2549 โดยผลการศึกษาออกแบบจะใช้พื้นที่ของลำรางสาธารณะ (ลำรางวังปลาย)
  ซึ่งปัจจุบันเป็นแหล่งรองรับน้ำเสียจากหมู่บ้านไทยธานี ซึ่งมีสภาพตื้นเขิน และมีวัชพืชหนาแน่น
  โดยบริษัทจำนำมาพัฒนา และก่อสร้างระบบบำบัดน้ำเสียของหมู่บ้านไทยธานี
  ซึ่งเป็นระบบบำบัดน้ำเสียกึ่งธรรมชาติ เรียกว่า ระบบบำบัดน้ำเสียแบบสระเติมอากาศ(Aerated
  Lagoon) แต่เนื่องจากลำรางสาธารณะ (ลำรางวังปลาย)
  อยู่ในความรับผิดชอบของเทศบาลเมืองท่าโขลง
  บริษัทจึงจำเป็นต้องดำเนินการขออนุญาตพัฒนาสภาพลำรางสาธารณะจากเทศบาลเมืองท่าโขลง
  โดยในขณะนี้อยู่ในระหว่างขั้นตอนการพิจารณาอนุญาต
  ซึ่งคาดว่าบริษัทจะเริ่มดำเนินการก่อสร้างระบบบำบัดน้ำเสียดังกล่าว
  และคาดว่าจะแล้วเสร็จภายในปี 2549 นี้
  ซึ่งจะมีผลทำให้น้ำคลองมีคุณภาพดียิ่งขึ้นก่อนทำการสูบระบายออกนอกโครงการ

  ระบบกำจัดขยะ

  ขยะมูลฝอยที่เกิดขึ้นจากกิจกรรมต่างๆ ในเขตส่งเสริมอุตสาหกรรมนวนคร จำแนกออกเป็น 2
  ประเภทใหญ่ๆ ได้แก่

  1. ขยะมูลฝอยทั่วไป มีลักษณะเป็นสิ่งที่ไม่เป็นอันตราย ส่วนใหญ่จะเป็นวัสดุที่ย่อยสลายง่าย
  และเผาไหม้ได้ประมาณ 85-90% เช่น เศษกระดาษ เศษผ้า พลาสติก เศษไม้และเศษอาหาร
  ที่เหลือจะเป็นพวกที่ย่อยสลายและเผาไหม้ไม่ได้ เช่น เศษแก้ว กระป๋อง เป็นต้น ซึ่ง ณ ปัจจุบัน
  ขยะมูลฝอยทั่วไปมีประมาณ 70 ตันต่อวัน และเป็นขยะที่เกิดจากกิจกรรมของโรงงานอุตสาหกรรม
  บ้านพักอาศัย ตลอดจนสำนักงานและย่านพาณิชยกรรม

  การจัดเก็บขยะมูลฝอยทั่วไปที่เกิดขึ้นในพื้นที่เขตส่งเสริมอุตสาหกรรมนวนครทั้งหมด
  บริษัทได้ว่าจ้าง ห้างหุ้นส่วนจำกัด สุขประเสริฐทรัพย์ คลีนนิ่ง
  จัดเก็บทั้งในพื้นที่โรงงานอุตสาหกรรม เขตที่อยู่อาศัย เขตพาณิชยกรรม
  และบริเวณริมถนนรอบโครงการ โดยจะจัดเก็บไปไว้ยังสถานที่ที่จัดเตรียมไว้ นอกจากนี้
  บริษัทได้ว่าจ้างบริษัท เบตเตอร์ เวิลด์กรีน จำกัด และห้างหุ้นส่วนจำกัด พี.เอ็ม.เอส.
  คอนสตรัคชั่น (1994) ให้ดำเนินการขนย้ายขยะไปฝังกลบตามกรรมวิธีที่กรมโรงงานอุตสาหกรรม
  กระทรวงอุตสาหกรรมได้กำหนดไว้ต่อไป

  2. ของเสียที่เป็นอันตราย ได้แก่ ของเสียที่มีการผลิตออกจากโรงงานอุตสาหกรรม
  ซึ่งประกอบด้วย สารที่มีพิษ สารติดไฟหรือระเบิดได้ สารกัดกร่อน
  โดยมีการแบ่งประเภทของเสียที่เป็นอันตรายไว้ทั้งสิ้น 14 ประเภท
  ซึ่งจะต้องมีการจัดการเป็นพิเศษแตกต่างจากขยะทั่วไปตามกฎระเบียบที่กำหนดโดยกรมโรงงานอุตสาหกรรม
  ทั้งนี้ ณ ปัจจุบัน ปริมาณของเสียที่เป็นอันตรายเกิดขึ้นจากโรงงานอุตสาหกรรมในแต่ละโรงงาน
  จะมีปริมาณที่แตกต่างกันออกไป
  โดยผู้ประกอบการในเขตส่งเสริมอุตสาหกรรมนวนครจะต้องดำเนินการจัดการของเสียที่เป็นอันตรายให้เป็นไปตามกฎระเบียบที่กรมโรงงานอุตสาหกรรมกำหนดไว้อย่างเคร่งครัด

  การกำจัดของเสียที่เป็นอันตรายในเขตส่งเสริมอุตสาหกรรมนวนคร
  จะกำหนดให้โรงงานอุตสาหกรรมแต่ละแห่ง
  แยกเก็บของเสียที่เป็นอันตรายดังกล่าวไว้ต่างหากในอาคารเก็บกักของเสียอันตรายชั่วคราวของโรงงาน
  ก่อนที่จะส่งให้ศูนย์กำจัดกากของเสียอันตราย GENCO
  มารับไปบำบัดหรือกำจัดต่อไปตามกรรมวิธีกำจัดของเสีย
  ซึ่งวิธีการดังกล่าวไม่ทำให้ของเสียจากโรงงานต่างๆ ถูกปล่อยออกสู่พื้นที่ส่วนกลางแต่อย่างใด
  ปัจจุบันมีโรงงานที่ใช้บริการในการกำจัดของเสียที่เป็นอันตราย อยู่ประมาณ 60
  โรงงานโดยที่ผ่านมา โรงงานต่างๆ
  ดังกล่าวได้ปฏิบัติเป็นไปตามมาตรการของบริษัทอย่างเคร่งครัด อีกทั้งไม่เคยเกิดข้อพิพาท
  หรือได้รับข้อร้องเรียนทั้งจากผู้ประกอบการ ผู้พักอาศัย
  หรือหน่วยงานราชการที่เกี่ยวข้องกับกระบวนการกำจัดของเสียที่เป็นอันตรายของบริษัทแต่อย่างใด

  ระบบไฟฟ้า

  ภายในโครงการเขตส่งเสริมอุตสาหกรรมนวนครมีสถานีไฟฟ้าย่อยจำนวน 3 สถานี
  โดยระบบจำหน่ายสายป้อนไฟฟ้าแรงสูง ได้รับการจัดแบ่งจ่ายโหลดไว้อย่างสมบูรณ์
  ทั้งยังสามารถต่อเชื่อมระบบเข้ากับระบบของสถานีไฟฟ้าย่อยบางเขนและสถานีไฟฟ้าย่อยบางปะอินในกรณีที่เกิดความไม่เสถียรของแรงดัน
  หรือความล้มเหลวของกำลังไฟฟ้า

  ระบบโทรศัพท์

  ปัจจุบันระบบโทรศัพท์ภายในเขตส่งเสริมอุตสาหกรรมนวนคร ได้วางเครือข่ายไว้ 2 ระบบ คือ
  เครือข่ายระบบขององค์การโทรศัพท์แห่งประเทศไทย (ทศท.) และของบริษัทเทเลคอมเอเซีย
  คอร์ปอเรชั่น จำกัด (มหาชน) (TA)
  ทั้งสองเครือข่ายได้ขยายเขตการให้บริการแก่ลูกค้าภายในพื้นที่
  โดยได้ก่อสร้างสถานีและวางเครือข่ายเพื่อรองรับการเช่าคู่สายของโรงงานต่างๆ
  ไว้อย่างเพียงพอ และมีคู่สายภายในโครงการที่ว่างอยู่ทั้งหมดอีกประมาณ 7,100 คู่สาย

  ระบบรักษาความปลอดภัย

  บริษัทได้ว่าจ้างให้บริษัท นวนคร อินเตอร์เนชั่นแนล การ์ด จำกัด (บริษัทที่เกี่ยวข้องกัน)
  ซึ่งเป็นบริษัทให้บริการด้านการรักษาความปลอดภัย ดูแลและจัดหายามรักษาความปลอดภัย
  ปัจจุบันมียามรักษาความปลอดภัยทำงานดูแลภายในโครงการทั้งสิ้นประมาณ 138 คน
  โดยบริษัทจะเป็นผู้ดูแลควบคุมและตรวจสอบมาตรฐานในการรักษาความปลอดภัยอย่างสม่ำเสมอ

  ระบบท่อก๊าซ

  บริษัทได้ร่วมกับบริษัท ปตท. จำกัด (มหาชน) (ปตท.)
  วางท่อก๊าซภายในเขตอุตสาหกรรมของโครงการเพื่อให้บริการก๊าซธรรมชาติแก่โรงงานอุตสาหกรรมที่สนใจ
  เนื่องจากก๊าซธรรมชาติถือเป็นพลังงานที่มีต้นทุนต่ำ สะอาด และไม่มีผลกระทบต่อสิ่งแวดล้อม
  จึงเป็นปัจจัยที่สำคัญของผู้ประกอบธุรกิจนิคมอุตสาหกรรมเพื่อสร้างจุดเด่นและดึงดูดความสนใจของลูกค้า
  ปัจจุบันปตท.ได้เปิดให้บริการจ่ายก๊าซให้กับโรงงานที่ต้องการแล้วโดยบริษัทจะได้รับค่าตอบแทนตามปริมาณการใช้ก๊าซของลูกค้าภายในโครงการตามอัตราที่ตกลงกัน
  รวมถึงบริษัทยังได้รับค่าเช่าพื้นที่สำหรับระบบตรวจสอบและจ่ายก๊าซอีกด้วย

เขตปลอดอากร

-   พื้นที่ในเขตโครงการปลอดอากร (ผู้ประกอบการในเขตปลอดอากร ตามประกาศกรมศุลกากร)

1.  ได้รับการยกเว้น อากรขาเข้าเครื่องจักร วัตถุดิบ ในการประกอบธุรกิจ

2.  ได้รับการยกเว้น อากรขาเข้าเพื่อการส่งออก

3.  ได้รับการยกเว้น ภาษีมูลค่าเพิ่ม

4.  ได้รับการยกเว้น ภาษีสรรพสามิต

5.  ไม่กำหนดปริมาณการส่งออก เป็นต้น

  นครราชสีมา

-   พื้นที่ทั่วไปในเขตโครงการนครราชสีมา (ผู้ประกอบการเขต 3
    ตามประกาศสำนักงานคณะกรรมการส่งเสริมการลงทุน (BOI))

1.  ได้รับลดหย่อน อากรขาเข้าสำหรับเครื่องจักรกึ่งหนึ่ง
    เฉพาะเครื่องจักรที่มีอากรขาเข้าไม่ต่ำกว่าร้อยละ 10

2.  ได้รับการยกเว้น ภาษีเงินได้นิติบุคคลเป็นเวลา 3 ปี หากมีการลงทุน 500,000 บาทขึ้นไป
    (ไม่รวมค่าที่ดินและทุนหมุนเวียน)
    จะต้องดำเนินการให้ได้รับใบรับรองระบบคุณภาพตามมาตรฐาน ISO 9000
    หรือมาตรฐานสากลอื่นที่เทียบเท่า ภายใน 2 ปี นับแต่เปิดดำเนินการ

3.  ได้รับการยกเว้น อากรขาเข้าสำหรับวัตถุดิบ ที่ผลิตเพื่อส่งออกเป็นเวลา 1 ปี

  ทั้งนี้ ก่อนที่ผู้ประกอบการจะขอรับสิทธิประโยชน์ข้างต้น จะต้องตรวจสอบข้อกำหนดเพิ่มเติมของ
  BOI
  ซึ่งกำหนดให้ผู้ประกอบการแต่ละประเภทต้องดำเนินการให้มีคุณสมบัติครบตามข้อกำหนดก่อนจึงจะได้รับสิทธิประโยชน์ดังกล่าว
  เช่น ต้องเป็นบริษัทที่ตั้งใหม่ หรือการประกอบธุรกิจศูนย์กระจายสินค้า (Distribution
  Center)
  ก็จะต้องติดตั้งระบบคอมพิวเตอร์เพื่อควบคุมระบบคลังสินค้าและสามารถจัดเก็บสินค้าเพื่อกระจายต่อได้เฉพาะสินค้าที่ผ่านพิธีการศุลกากรแล้วเท่านั้น
  เป็นต้น

  ระบบถนน

  อยู่บนถนนมิตรภาพ กม. 230 ทางด้านขวา ระบบถนนภายในโครงการ
  ถนนภายในโครงการเขตประกอบการอุตสาหกรรม นวนคร นครราชสีมา นั้นมีถนนสายหลัก 6
  เลน สายรอง 4 เลน เป็นคอนกรีตเสริมเหล็ก

  ระบบระบายน้ำฝน

  ระบบระบายน้ำฝนโดยทั่วไปเป็นรางระบายน้ำตลอดสองข้างถนน
  โดยน้ำฝนจะระบายจากรางระบายน้ำเป็นแบบ U-ditch รวบรวมลงสู่บ่อกักเก็บน้ำฝน ขนาด
  70,000 ลูกบาศก์เมตร แล้วทำการสูบออก
  โดยสถานีสูบน้ำที่ออกแบบติดตั้งเครื่องสูบน้ำประสิทธิภาพสูง
  ซึ่งเพียงพอที่จะระบายปริมาณน้ำฝนออกจากพื้นที่เขตประกอบการอุตสาหกรรมนวนคร นครราชสีมา

  ระบบป้องกันน้ำท่วม

  ลักษณะพื้นที่ของเขตส่งเสริมอุตสาหกรรมนวนคร นครราชสีมา นั้นอยู่สูงกว่าระดับน้ำทะเล 200 –
  207 (MSL) โดยการออกแบบเป็นระบบเขื่อนดินป้องกันน้ำท่วม มีความสูง 2 – 2.5 เมตร
  โดยรอบพื้นที่โครงการน้ำฝนที่ตกลงสู่บริเวณพื้นโครงการจะถูกรวบรวมลงรางระบายน้ำฝนขนานกับแนวถนนทุกเส้น
  ก่อนรวบรวมลงสู่บ่อกักเก็บน้ำฝนขนาด 70,000 ลูกบาศก์เมตร
  แล้วทำการสูบออกโดยสถานีน้ำฝนที่ติดตั้งเครื่องสูบน้ำประสิทธิภาพสูง

1.  โครงการก่อสร้างอ่างเก็บน้ำพื้นที่ประมาณ 60 ไร่ ความจุประมาณ 1 ล้านลูกบาศก์เมตร
    ซึ่งจะรับน้ำจากสระพักน้ำดิบบริเวณลำตะคอง
    โดยโครงการจะดำเนินการวางท่อน้ำดิบระยะทาง 13.5 กม.
    มาเติมที่อ่างเก็บน้ำดิบของโครงการ ปัจจุบันอ่างเก็บน้ำดิบได้ก่อสร้างแล้วเสร็จ
    ส่วนงานสระพักน้ำดิบและงานวางท่อน้ำดิบจะดำเนินการก่อสร้างจะแล้วเสร็จปลายปี 2549 นี้

2.  เขตประกอบการอุตสาหกรรมได้ดำเนินการต่อท่อเมนน้ำประปาของ กปภ. สีคิ้ว
    เพื่อใช้ในเบื้องต้น เฟส 1 และระหว่างการก่อสร้างโดยสามารถจ่ายน้ำได้ประมาณ 5,000
    ลูกบาศก์เมตร/วัน

  ระบบน้ำประปา

  ระบบน้ำประปาที่ให้กับพื้นที่เขตส่งเสริมอุตสาหกรรม นวนคร โคราช บริษัทจัดหามาจาก 2 แหล่ง
  คือ

1.  จัดซื้อน้ำประปาจากการประปาภูมิภาค โดยต่อท่อภายในโครงการเข้ากับท่อหลักของ

  การประปาส่วนภูมิภาค

2.  น้ำจากอ่างเก็บน้ำขนาด 54 ไร่ (1 ล้าน ลูกบาศก์เมตร) ซึ่งเป็นบ่อขุดไว้กักเก็บน้ำฝน

  และทางโครงการกำลังวางท่อเชื่อมกับเขื่อนลำตะคองเพื่อนำน้ำมาใช้ในอนาคต

  ระบบบำบัดน้ำเสีย

  เขตส่งเสริมอุตสาหกรรมนวนคร นครราชสีมา มีระบบบำบัดน้ำเสียส่วนกลางที่ทำงานตลอด 24
  ชั่วโมง โดยระบบบำบัด ที่ใช้เป็นระบบ Activated Sludge Extended Aeration
  ซึ่งถือว่าเป็นระบบที่มีประสิทธิภาพดี มีกากตะกอนเกิดขึ้นน้อย
  ทำให้น้ำทิ้งของโครงการมีคุณภาพที่อยู่ในเกณฑ์มาตรฐานของกระทรวงอุตสาหกรรม
  นอกจากนี้บริษัทยังกำหนดให้น้ำเสียจากโรงงานต่างๆ
  ภายในโครงการที่จะปล่อยลงสู่ท่อรวบรวมน้ำเสียส่วนกลางต้องมีคุณสมบัติอยู่ในเกณฑ์มาตรฐานตามที่บริษัทได้กำหนดไว้
  ในกรณีที่โรงงานมีน้ำเสียที่ไม่อยู่ในเกณฑ์ที่กำหนดโรงงานดังกล่าวจะต้องบำบัดน้ำเสียเบื้องต้นเพื่อลดความสกปรกให้อยู่ในเกณฑ์ที่กำหนดก่อน
  บริษัทจึงจะอนุญาตให้ระบายน้ำเสียลงท่อรวบรวมน้ำเสียส่วนกลางได้

  ระบบกำจัดขยะ

  ขยะมูลฝอยที่เกิดขึ้นจากกิจกรรมต่างๆ ในเขตส่งเสริมอุตสาหกรรม นวนคร โคราช
  จำแนกออกเป็น 2 ประเภทใหญ่ๆ ได้แก่

  1.ขยะมูลฝอยทั่วไป มีลักษณะเป็นสิ่งที่ไม่เป็นอันตราย ส่วนใหญ่จะเป็นวัสดุที่ย่อยสลายง่าย
  และเผาไหม้ได้
  บริษัทได้ว่าจ้างบริษัทภายนอกที่ได้มาตรฐานของกระทรวงอุตสาหกรรมให้ดำเนินการขนย้ายขยะไปฝังกลบตามกรรมวิธีที่กรมโรงงานอุตสาหกรรม
  กระทรวงอุตสาหกรรมได้กำหนดไว้ต่อไป

  2.ของเสียที่เป็นอันตราย ได้แก่ ของเสียที่มีการผลิตออกจากโรงงานอุตสาหกรรม
  ซึ่งประกอบด้วย สารที่มีพิษ สารติดไฟหรือระเบิดได้ สารกัดกร่อน
  โดยมีการแบ่งประเภทของเสียที่เป็นอันตรายไว้ทั้งสิ้น 14 ประเภท
  ซึ่งจะต้องมีการจัดการที่เป็นพิเศษแตกต่างจากขยะทั่วไปตามกฎระเบียบที่กำหนดโดยกรมโรงงานอุตสาหกรรม
  ทั้งนี้ ณ ปัจจุบัน ปริมาณของเสียที่เป็นอันตรายเกิดขึ้นจากโรงงานอุตสาหกรรมในแต่ละโรงงาน
  จะมีปริมาณที่แตกต่างกันออกไป โดยผู้ประกอบการในเขตประกอบการอุตสาหกรรมนวนคร
  จะต้องดำเนินการจัดการของเสียที่เป็นอันตรายให้เป็นไปตามกฎระเบียบที่กรมโรงงานอุตสาหกรรมกำหนดไว้อย่างเคร่งครัด

  ระบบไฟฟ้า

  ภายในโครงการเขตส่งเสริมอุตสาหกรรมนวนคร นครราชสีมา มีสถานีไฟฟ้า 1 สถานี ขนาด 2
  x50 MVA. ตามลำดับ มีสายส่ง 115 KW และ 22 KV สามารถส่งจ่ายไฟฟ้าได้ทั้งโครงการ

  ระบบโทรศัพท์

  ปัจจุบันระบบโทรศัพท์ภายในเขตส่งเสริมอุตสาหกรรมนวนคร นครราชสีมา
  ได้วางเครือข่ายเพื่อรองรับการเช่าคู่สายของโรงงานต่าง ๆ ไว้อย่างเพียงพอ
  และมีระบบลีสไลน์อินเตอร์เน็ตความเร็วสูง และสถานีส่งต่อระบบโทรศัพท์เคลื่อนที่ไร้สายทุกระบบ
  โดยปัจจุบันมีทั้ง TT&T และ TOT ที่จะเข้ามาดำเนินการในโครงการ

  ระบบรักษาความปลอดภัย

  มีบริการด้านการรักษาความปลอดภัย และมีเจ้าหน้าที่รักษาความปลอดภัย ดูแล
  ภายในโครงการตลอด 24 ชั่งโมง
  และมีการควบคุมดูแลและตรวจสอบมาตรฐานในการรักษาความปลอดภัยอย่างสม่ำเสมอ
  อีกทั้งยังมีสถานีตำรวจและสถานีดับเพลิงภายในโครงการ

  2. จุดเด่นของโครงการ นวนคร ปทุมธานี

-   ใกล้ศูนย์กลางธุรกิจพร้อมศูนย์คมนาคมทั้งในและต่างประเทศ

1.  ใกล้กรุงเทพฯ เพียง 46 กิโลเมตร

2.  ใกล้ท่าอากาศยานกรุงเทพฯ และสนามบินสุวรรณภูมิเพียง 20 และ 60 กิโลเมตรตามลำดับ

3.  ใกล้ท่าเรือคลองเตยเพียง 60 กิโลเมตร

4.  ได้รับการยกเว้น ภาษีสรรพสามิต

-   จุดเชื่อมต่อความเจริญของอุตสาหกรรมตอนบนทั้งภาคเหนือ ภาคตะวันออกเฉียงเหนือ

-   มีการขนส่งและการคมนาคมสะดวก

1.  ถนนมาตรฐาน 10 เลน

2.  ใกล้สถานีรถไฟ

3.  ใกล้ถนนวงแหวนรอบนอก

  จุดเด่นของโครงการ นวนคร นครราชสีมา

-   ใกล้ศูนย์กลางธุรกิจพร้อมศูนย์คมนาคมทั้งในและต่างประเทศ

-   ประหยัดค่าใช้จ่ายในการก่อสร้าง เนื่องจากสภาพพื้นที่เป็นชั้นหินแข็ง

-   สามารถทำการก่อสร้างได้ทันทีโดยไม่ต้องขอใบอนุญาต

-   ได้รับส่วนลดค่าใช้ไฟฟ้า 10 % เป็นระยะเวลา 5 ปี

-   มีการขนส่งและการคมนาคมสะดวก

-   มีระบบสาธารณูปโภคและสาธารณูปการที่มีมาตรฐานอย่างเพียบพร้อม เช่น ไฟฟ้า น้ำประปา
    โทรศัพท์ ถนนภายในโครงการ ระบบป้องกันน้ำท่วม ระบบจัดเก็บและกำจัดขยะ ระบบดับเพลิง
    และระบบรักษาความปลอดภัยภายในโครงการ

-   มีอ่างเก็บน้ำมีความจุถึง 1 ล้านลูกบาศก์เมตร สำหรับเฟสแรก

  ข) การให้บริการระบบสาธารณูปโภค

  บริษัทเป็นผู้ให้บริการระบบสาธารณูปโภคภายในเขตส่งเสริมอุตสาหกรรมนวนครแต่เพียงผู้เดียว
  โดยบริษัทมีรายได้จากการให้บริการในแต่ละปีเฉลี่ยร้อยละ 56 ของรายได้รวม
  ซึ่งสามารถแบ่งกลุ่มธุรกิจการให้บริการเป็น 4 ประเภท ดังนี้

  1. ค่าน้ำประปา

  บริษัทให้บริการน้ำประปา ครอบคลุมพื้นที่ในเขตอุตสาหกรรม
  และเขตที่อยู่อาศัยในเขตส่งเสริมอุตสาหกรรมนวนคร โดยบริษัทจะจัดเก็บค่าบริการน้ำประปา
  จากผู้ประกอบกิจการในเขตอุตสาหกรรม ตามปริมาณการใช้น้ำในแต่ละเดือน
  โดยจะนำปริมาณการใช้น้ำคูณด้วยอัตราค่าน้ำประปาต่อหน่วย ซึ่งเป็นอัตราคงที่
  สำหรับการจัดเก็บค่าบริการน้ำประปาในเขตที่อยู่อาศัยจะจัดเก็บโดยนำปริมาณการใช้น้ำของแต่ละหลังในแต่ละเดือนคูณด้วยอัตราค่าน้ำประปาต่อหน่วย
  ซึ่งเป็นอัตราก้าวหน้า
  กล่าวคือหากบ้านหลังใดใช้น้ำประปาปริมาณน้อยก็จะเสียค่าบริการน้ำประปาในอัตราต่อหน่วยต่ำ
  แต่หากหลังใดใช้น้ำประปาปริมาณมาก ก็จะเสียค่าบริการมากขึ้นเป็นลำดับ
  นอกจากนี้บริษัทยังเรียกเก็บค่ารักษามาตรวัดน้ำเป็นรายเดือนตามขนาดของมาตรวัดน้ำด้วย ทั้งนี้
  บริษัทมีรายได้ค่าบริการน้ำประปา คิดเป็นประมาณร้อยละ 70 ของรายได้ค่าบริการทั้งสิ้น

  2. ค่าบำบัดน้ำเสีย

  บริษัทจัดเก็บค่าบริการกำจัดน้ำเสียเฉพาะจากผู้ประกอบการในเขตอุตสาหกรรมเท่านั้น
  โดยกำหนดปริมาณน้ำเสีย เป็นร้อยละ 80
  ของปริมาณน้ำประปาที่ผู้ประกอบการใช้ในแต่ละเดือนคูณด้วยอัตราค่าบริการกำจัดน้ำเสียต่อหน่วยซึ่งเป็นอัตราที่คงที่
  อย่างไรก็ตามบริษัทได้กำหนดเกณฑ์มาตรฐานน้ำเสียที่ผู้ประกอบการสามารถปล่อยออกมาจากสถานประกอบการไว้โดยบริษัทจะตรวจสอบคุณภาพน้ำเสีย
  หากผู้ประกอบการรายใดปล่อยน้ำเสียออกมามีคุณภาพสูงเกินกว่าเกณฑ์ที่กำหนด
  บริษัทจะคิดค่าบริการกำจัดน้ำเสียเพิ่มเป็นประมาณ 2-6 เท่า
  ของอัตราค่าบริการกำจัดน้ำเสียปกติ ซึ่งเป็นอัตราคงที่เช่นกัน ในปี 2549
  มีโรงงานที่ระบายน้ำเสียเกินเกณฑ์มาตรฐานที่บริษัทกำหนดไว้จำนวน 27 โรงงาน
  จากจำนวนโรงงานที่บริษัทเรียกเก็บค่าบริการบำบัดน้ำเสียทั้งสิ้น 215 โรงงาน
  ซึ่งบริษัทได้กำหนดให้ฝ่ายบำบัดน้ำเสียและสิ่งแวดล้อมของบริษัทเป็นผู้ตรวจสอบและติดตามการแก้ไข
  หากตรวจสอบพบครั้งแรกบริษัทจะส่งหนังสือแจ้งเตือนให้ปรับปรุงคุณภาพน้ำทิ้งภายใน 15 วัน
  หลังจากนั้นบริษัทจะดำเนินการตรวจสอบครั้งที่ 2 หากยังพบว่ายังคงเกินกว่าเกณฑ์ที่กำหนดไว้อยู่
  บริษัทจะเรียกเก็บค่าบริการเพิ่มตามเงื่อนไขหรืออาจระงับการให้บริการบำบัดน้ำเสีย
  ทั้งนี้บริษัทมีรายได้ค่าบริการกำจัดน้ำเสียคิดเป็นประมาณร้อยละ 15 ของรายได้ค่าบริการทั้งสิ้น

  3. ค่าบริการชุมชน

  บริษัทจัดเก็บค่าบริการชุมชนทั้งในเขตอุตสาหกรรม และเขตที่อยู่อาศัย
  โดยเขตอุตสาหกรรมจะจัดเก็บค่าบริการตามปริมาณการใช้พื้นที่
  คูณด้วยอัตราค่าบริการชุมชนรายเดือน ซึ่งเป็นอัตราคงที่ ส่วนในเขตที่อยู่อาศัย
  บริษัทจะจัดกลุ่มผู้อยู่อาศัย ออกเป็นกลุ่มๆ เช่น ศูนย์การค้า อาคารพาณิชย์ บ้าน แฟลต และหอพัก
  เป็นต้น โดยจะจัดเก็บค่าบริการชุมชนรายเดือนในอัตราที่กำหนดของแต่ละกลุ่ม
  เป็นอัตราคงที่เช่นกัน นอกจากนี้ บริษัทยังจัดเก็บค่าบริการให้ติดตั้งอุปกรณ์สาธารณูปโภคต่างๆ
  ในพื้นที่โครงการด้วย เช่น ค่าบริการติดตั้งเสาสัญญาณโทรศัพท์มือถือ ตู้เอทีเอ็ม
  และโทรศัพท์สาธารณะ เป็นต้น ทั้งนี้ บริษัทมีรายได้ค่าบริการชุมชนคิดเป็นประมาณร้อยละ 10
  ของรายได้ค่าบริการทั้งสิ้น

  4. ค่าบริการเก็บสิ่งปฏิกูล

  บริษัทจัดเก็บค่าบริการเก็บสิ่งปฏิกูล
  เฉพาะในเขตอุตสาหกรรมเท่านั้นโดยจัดเก็บตามปริมาณเก็บสิ่งปฏิกูล
  คูณด้วยอัตราค่าบริการเก็บสิ่งปฏิกูลต่อถัง (200 ลิตร) ซึ่งเป็นอัตราคงที่
  ส่วนในเขตที่อยู่อาศัยนั้นปัจจุบันบริษัทยังไม่ได้คิดค่าบริการเก็บสิ่งปฏิกูลเนื่องจาก
  ผู้อยู่อาศัยส่วนใหญ่ อยู่อาศัยมาเป็นเวลานานแล้ว
  และบริษัทก็ไม่ได้จัดเก็บค่าบริการเก็บสิ่งปฏิกูลสำหรับเขตที่อยู่อาศัยมาตั้งแต่เริ่มโครงการ
  ทั้งนี้บริษัทมีรายได้ค่าบริการเก็บสิ่งปฏิกูลคิดเป็นประมาณร้อยละ 5 ของรายได้ค่าบริการทั้งสิ้น

  ค) รายละเอียดของโครงการและการชำระเงินของลูกค้า

  1. โครงการที่ดำเนินการอยู่ในปัจจุบัน ณ 31 ธันวาคม 2549 มีรายละเอียดดังต่อไปนี้

[TABLE]

หมายเหตุ : *พื้นที่ขายคงเหลือ (ไม่รวมพื้นที่ขายที่ได้ลงนามในสัญญาซื้อขายแล้วแต่ยังไม่ได้โอน) อาจมีการคลาดเคลื่อนตามสภาวะไม่เกินร้อยละ 20 เนื่องจากอาจจะต้องมีการปรับพื้นที่ส่วนกลางเป็นพื้นที่ขายหรือปรับพื้นที่ขายให้เป็นพื้นที่ส่วนกลางเพิ่มขึ้นเพื่อให้ตรงกับความต้องการของลูกค้า

  **ปี 2549 ได้จัดสรรพื้นที่ในเขตส่งเสริมอุตสาหกรรมนวนคร(ปทุมธานี) เนื้อที่ 38-0-23 ไร่
  เพื่อก่อสร้างโรงผลิต และจำหน่าย น้ำเพื่ออุตสาหกรรม และเนื้อที่ 31-0-5 ไร่ เพื่อให้บริษัท
  เอก-ชัย ดิสทริบิวชั่น ซิสเทม จำกัด เช่าเป็น

ระยะเวลา 31 ปี

  2. รายละเอียดการชำระเงินของลูกค้าโครงการที่บริษัทยังโอนที่ดินไม่แล้วเสร็จ ณ 31 ธันวาคม
  2549

[TABLE]

  3. รายละเอียดเงินค้างชำระ ณ 31 ธันวาคม 2549

  - ไม่มี –

3.2 การตลาดและภาวะการแข่งขัน 

  ก) กลยุทธ์ทางการตลาด

  จากการฟื้นตัวทางเศรษฐกิจอย่างต่อเนื่องในช่วง 4 ปี (2544-2547)
  ทำให้ภาพรวมของภาวะอุตสาหกรรมในปี 2548 มีอัตราการขยายตัวสูงขึ้นอย่างต่อเนื่อง
  โดยมีแรงขับเคลื่อนหลักมาจากการบริโภคภายในประเทศและการส่งออก
  รวมถึงการขยายการลงทุนของภาคเอกชน
  ส่งผลให้ธุรกิจนิคมอุตสาหกรรมมีแนวโน้มที่จะขยายตัวดีขึ้นตามภาวะเศรษฐกิจ
  ประกอบกับนโยบายภาครัฐในการสนับสนุนให้ตั้งโรงงานในนิคมอุตสาหกรรม
  การกระจายความเจริญสู่ภูมิภาคเขต 3
  การส่งเสริมผู้ประกอบการรายใหม่ในวิสาหกิจชุมชนในท้องถิ่น และการยกระดับกิจการ SMEs
  ซึ่งได้แก่ ผลิตภัณฑ์การเกษตรแปรรูป และอุตสาหกรรมเชิงสร้างสรรค์ รวมทั้ง
  การส่งเสริมและสนันสนุนอุตสาหกรรมการเกษตรไทยอย่างครบวงจร การส่งเสริมเพื่อพัฒนาทักษะ
  เทคโนโลยี และนวัตกรรม (STI) ทั้งจากการลงทุนโดยตรงจากต่างประเทศ (Foreign
  Direct Investment) และการลงทุนโดยตรงภายในประเทศ (Domestic Direct
  Investment) บริษัทจึงได้ปรับกลยุทธ์ทางการตลาดเพื่อให้สอดคล้องกับสภาพเศรษฐกิจ
  โดยนำจุดเด่นของโครงการในด้านต่างๆ มาดึงดูดความสนใจของลูกค้า เช่น
  ทำเลที่ตั้งที่อยู่ใกล้กรุงเทพมหานคร ระบบสาธารณูปโภคที่มีพร้อมครบถ้วนสมบูรณ์
  และระบบชุมชนเมืองพร้อมที่อยู่อาศัย เขตพาณิชยกรรม โรงเรียน โรงพยาบาล สวนหย่อม
  มาเป็นจุดขาย อีกทั้งยังเน้นการจัดระบบและบริหารโครงการอย่างมืออาชีพ มีประสิทธิภาพ
  ดำรงไว้ซึ่งสภาพนิคมอุตสาหกรรมระดับแนวหน้าและเป็นเขตอุตสาหกรรมแห่งแรกของประเทศไทย
  รวมทั้งการจัดเตรียมพื้นที่บางส่วนไว้เพื่อรองรับธุรกิจขนาดกลางและขนาดย่อม (SMEs)
  ที่เกิดขึ้นต่อเนื่องกับอุตสาหกรรมหลักที่ดำเนินธุรกิจในนิคมอุตสาหกรรมอยู่แล้ว
  เพื่อสนับสนุนการลงทุนของธุรกิจขนาดกลางและขนาดย่อม (SMEs) ตามแนวนโยบายของภาครัฐ
  และจัดตั้งเขตปลอดอากรนวนคร ซึ่งผู้ประกอบการจะได้รับสิทธิประโยชน์ทางภาษีจากกรมศุลกากร
  รวมทั้ง บริษัทฯยังได้เปิดการขายโครงการเขตส่งเสริมอุตสาหกรรมนวนคร (นครราชสีมา) ทั้งนี้
  บริษัทได้จัดฝึกอบรมและพัฒนาทีมงานขายอย่างสม่ำเสมอเพื่อให้เข้าใจถึงนโยบายและกลยุทธ์ทางการตลาดของบริษัท
  รวมถึงเพิ่มประสิทธิภาพและศักยภาพในการทำงานให้ดีขึ้น นอกจากนี้
  บริษัทได้จัดหาพันธมิตรที่มีศักยภาพในการขายและมีเครือข่ายในระดับนานาชาติเพื่อเป็นตัวแทนจำหน่ายพื้นที่โครงการของบริษัทให้แก่ลูกค้าต่างประเทศซึ่งจะเป็นส่วนช่วยเสริมศักยภาพในการแข่งขันให้แก่บริษัทเพิ่มมากยิ่งขึ้น

  ปัจจุบันบริษัทยังได้กำหนดกลยุทธ์และแนวนโยบายด้านการตลาดและการขายเพื่อใช้เป็นแนวทางในการดำเนินงานของผู้บริหารและพนักงานให้เป็นในทิศทางเดียวกันและสามารถบรรลุถึงเป้าหมายที่ได้ตั้งไว้
  โดยสามารถแบ่งออกได้เป็น 3 แนวทางดังนี้

1.  กลยุทธ์การทำตลาด

-   จัดรวบรวมข้อมูลของกลุ่มอุตสาหกรรมเป้าหมายทั้งลูกค้าภายในโครงการเขตส่งเสริมอุตสาหกรรมนวนคร
    และโครงการนิคมอุตสาหกรรมในบริเวณใกล้เคียงที่ต้องการขยายการลงทุน
    โดยเสาะหาข้อมูลจากหน่วยงานต่างๆ เช่น คณะกรรมการส่งเสริมการลงทุน (BOI)
    สภาอุตสาหกรรมแห่งประเทศไทย การนิคมอุตสาหกรรมแห่งประเทศไทย และหอการค้าไทย
    เป็นต้น

-   จัดส่ง Direct Mail ไปยังกลุ่มลูกค้าที่มีศักยภาพ
    โดยเฉพาะกลุ่มลูกค้าเป้าหมายเขตปลอดอากร นวนคร
    และโครงการเขตส่งเสริมอุตสาหกรรมนวนคร (นครราชสีมา)

-   จัดส่งแผ่นพับโครงการเขตส่งเสริมอุตสาหกรรมนวนคร เขตปลอดอากรนวนคร
    และโครงการเขตส่งเสริมอุตสาหกรรมนวนคร (นครราชสีมา) ให้แก่นักลงทุน
    ติดตามผลจากลูกค้าที่ได้จัดส่งข้อมูลไปถึง
    ตลอดจนนัดหมายพบปะลูกค้าอย่างต่อเนื่องในรูปแบบรายบริษัทหรือคณะ

-   โฆษณาประชาสัมพันธ์โครงการอย่างต่อเนื่องผ่านสื่อต่างๆ เช่น สื่อสิ่งพิมพ์
    โดยเฉพาะหนังสือพิมพ์ และโทรทัศน์ ป้ายประชาสัมพันธ์ เวบไซต์ แผ่นพับ เป็นต้น
    เพื่อกระตุ้นความสนใจให้แก่ลูกค้าเป้าหมายให้เข้ามาลงทุนในเขตอุตสาหกรรมเพิ่มมากขึ้น

-   จัดงานเพื่อประชาสัมพันธ์การเปิดการขายโครงการเขตส่งเสริมอุตสาหกรรมนวนคร
    (นครราชสีมา) เพื่อประชาสัมพันธ์โครงการให้แก่นักลงทุนทั่วไป

-   ร่วมกับตลาดหลักทรัพย์แห่งประเทศไทยในการออกบูธนิทรรศการต่าง ๆ

-   ประสานงานร่วมกับบริษัทนายหน้าทั้งในและต่างประเทศ
    รวมถึงนายหน้าทั่วไปเพื่อเพิ่มช่องทางในการจำหน่าย

-   ประสานงานกับหน่วยงานราชการที่เกี่ยวข้อง สถานฑูต (พาณิชย์) ของประเทศต่างๆ ธนาคาร
    บริษัทก่อสร้าง ที่ปรึกษาการลงทุนต่างๆ เพื่อชักชวนให้นักลงทุนเข้ามาลงทุน

-   ร่วมติดตามคณะที่จัดขึ้นโดยหน่วยงานราชการเพื่อนำนักธุรกิจไทยพบปะกับนักลงทุนในต่างประเทศ
    ในรูปแบบงานสัมมนาหรือ Exhibition โดยจะมีหน่วยงานที่เป็นแกนหลักในการดำเนินการ
    เช่น สำนักงานคณะกรรมการส่งเสริมการลงทุน การนิคมอุตสาหกรรมแห่งประเทศไทย
    สภาอุตสาหกรรมแห่งประเทศไทย และหน่วยงานอื่นๆ เพื่อชักชวนนักลงทุนเข้ามาลงทุน

-   เชิญสื่อมวลชนเข้าเยี่ยมชมโครงการ หรือเข้าร่วมในพิธีเซ็นสัญญาหรืองานสำคัญอื่นๆ
    ที่ต้องการประชาสัมพันธ์

2.  กลยุทธ์ในการส่งเสริมการขาย

-   ให้สิทธิประโยชน์แก่ลูกค้าในการผ่อนชำระค่าที่ดินในระยะเวลายาวกว่า 1 ปี
    และสามารถชำระค่าที่ดินในอัตราที่ต่ำ รวมทั้งสามารถเข้าก่อสร้างได้เลย
    ซึ่งจะเป็นการช่วยลดค่าใช้จ่ายให้แก่ลูกค้า

-   เน้นการบริการหลังการขายให้ดียิ่งขึ้น โดยนำระบบ One Stop Service
    เข้ามาให้บริการแก่ลูกค้าซื้อที่ดิน
    โดยมีการช่วยติดต่อประสานงานและอำนวยความสะดวกในการขอใบอนุญาตประกอบธุรกิจต่างๆ
    กับหน่วยงานราชการที่เกี่ยวข้องตั้งแต่ต้นจนผู้ประกอบการสามารถดำเนินงานได้

-   เสริมสร้างและรักษาภาพลักษณ์โครงการของบริษัทไว้ให้ดีอยู่เสมอเพื่อสร้างความเชื่อมั่นต่อลูกค้ารายเดิมที่อาจจะมีการขยายโรงงาน
    หรือลูกค้ารายใหม่ที่จะเข้ามาลงทุนในโครงการมากขึ้นในอนาคต เช่น การปรับปรุงภูมิทัศน์
    การปรับปรุงและพัฒนาระบบสาธารณูปโภค
    รวมทั้งสิ่งอำนวยความสะดวกภายในโครงการให้อยู่ในสภาพสมบูรณ์
    เพรียบพร้อมและเพียงพอต่อความต้องการของลูกค้า เช่น การขยายผิวจราจรภายในโครงการ
    เป็นต้น

3.  กลยุทธ์ในการพัฒนาธุรกิจต่อเนื่อง

  - ให้เช่าหรือขายที่ดินในเขตพาณิชยกรรม โดยเฉพาะด้านติดถนนพหลโยธินให้แก่นักลงทุนที่สนใจ
  เช่น ธุรกิจ Commercial Mall ธุรกิจรถยนต์ การเงิน และอื่นๆ
  ซึ่งช่วยเพิ่มการรับรู้รายได้จากเขตพาณิชยกรรมและที่อยู่อาศัยมากขึ้น

  - วางแผนการให้เช่าหรือขายหรือร่วมลงทุนกับบริษัทที่มีประสบการณ์ด้านที่อยู่อาศัย
  เพื่อพัฒนาโครงการที่อยู่อาศัยในเขตส่งเสริมอุตสาหกรรมนวนคร

  - พัฒนาโครงการผลิตน้ำประปา เพื่อจำหน่ายให้กับลูกค้าโรงงานภายในเขตส่งเสริมอุตสาหกรรม
  ซึ่งช่วยเพิ่มรายได้ให้กับบริษัทฯอีกทางหนึ่ง

ข) ลักษณะของลูกค้า

  ลูกค้าส่วนใหญ่ในเขตอุตสาหกรรมของบริษัทเป็นนักลงทุนจากต่างประเทศโดยเฉพาะนักลงทุนจากญี่ปุ่น
  และนักลงทุนไทยบางส่วน โดยสัดส่วนนักลงทุนต่างชาติต่อนักลงทุนไทยอยู่ที่ประมาณ 60 : 40
  ซึ่งดำเนินธุรกิจด้านอุตสาหกรรมขนาดกลางและขนาดเล็ก เช่น อุตสาหกรรมอิเล็คทรอนิกส์
  อุตสาหกรรมพลาสติก และอุตสาหกรรมอาหาร เป็นต้น โดยกลุ่มลูกค้าเป้าหมายของบริษัท ได้แก่

1.  ลูกค้าเดิมหรือบริษัทในเครือของลูกค้าเดิมที่ต้องการขยายการลงทุนเพิ่มขึ้น

2.  อุตสาหกรรมที่ต่อเนื่องกับอุตสาหกรรมเดิมที่ตั้งอยู่ภายในเขตส่งเสริมอุตสาหกรรมของบริษัท

3.  บริษัทที่ต้องการความสะดวกด้านสาธารณูปโภคที่พร้อมมูล มีเส้นทางคมนาคมที่สะดวก
    และอยู่ใกล้กรุงเทพมหานครมากที่สุด

4.  ธุรกิจก่อสร้างที่พักอาศัยและพาณิชยกรรมต่างๆ
    เนื่องจากในเขตส่งเสริมอุตสาหกรรมของบริษัทไม่ใช่มีแต่เพียงเขตอุตสาหกรรมเท่านั้น
    แต่ยังมีเขตที่พักอาศัยและเขตพาณิชยกรรมพร้อมกับแหล่งบริการชุมชนอย่างครบวงจร เช่น
    อาคารพาณิชย์ หอพัก โรงพยาบาล และธนาคาร เป็นต้น

5.  อุตสาหกรรมที่ได้รับการส่งเสริมการลงทุนจากคณะกรรมการส่งเสริมการลงทุน (BOI)

6.  อุตสาหกรรมที่มีความประสงค์จะมาประกอบธุรกิจในเขตปลอดอากร (FZ)
    เพื่อได้รับสิทธิพิเศษยกเว้นอากรขาเข้าเพื่อการส่งออก ภาษีสรรพสามิต และภาษีมูลค่าเพิ่ม
    เป็นต้น

  ค) การจำหน่ายและช่องทางการจำหน่าย

  บริษัทใช้วิธีการจำหน่ายแบบขายตรงผ่านพนักงานขายของบริษัทโดยติดต่อผ่านสำนักงานคณะกรรมการส่งเสริมการลงทุน
  กรมโรงงานอุตสาหกรรม กระทรวงอุตสาหกรรม สถานฑูต (พาณิชย์) ของประเทศต่างๆ
  ธนาคารต่างประเทศ และผ่านบริษัทนายหน้าจากต่างประเทศที่จัดกรุ๊ปทัวร์มาเยี่ยมชมโครงการ
  นอกจากนี้ยังมีลูกค้าเก่าที่แนะนำลูกค้าใหม่ซึ่งส่วนใหญ่เป็นบริษัทในกลุ่มประเทศเดียวกันให้มาตั้งโรงงานภายในเขตอุตสาหกรรมของบริษัทด้วยกัน
  อนึ่ง เมื่อวันที่ 11 สิงหาคม 2547 บริษัท ได้แต่งตั้งบริษัท โจนส์ แลง ลาซาลล์ (ประเทศไทย)
  จำกัด เป็นตัวแทนขายที่ดินเพื่อเป็นการขยายช่องทางในการจำหน่ายของบริษัท เนื่องจากบริษัท
  โจนส์ แลง ลาซาลล์ (ประเทศไทย) จำกัด
  เป็นบริษัทที่มีชื่อเสียงและประสบการณ์ในธุรกิจอสังหาริมทรัพย์ในระดับนานาชาติ
  รวมทั้งมีเครือข่ายและพันธมิตรในต่างประเทศอย่างกว้างขวาง ทั้งในแถบประเทศยุโรป อเมริกา
  ออสเตรเลีย จีน โดยเฉพาะอย่างยิ่งนักลงทุนญี่ปุ่น
  ซึ่งจะเป็นส่วนช่วยเสริมสร้างศักยภาพในการแข่งขันของบริษัทและความมั่นคงด้านรายได้จากการขายที่ดินให้กับบริษัท
  อันจะส่งผลต่อผลประกอบการของบริษัทในอนาคตให้ดียิ่งขึ้น

  ง) ภาวะการแข่งขันและแนวโน้มอุตสาหกรรมในอนาคต

1.  ประเภทและรูปแบบการดำเนินงานของธุรกิจนิคมอุตสาหกรรม

  ธุรกิจการพัฒนานิคมอุตสาหกรรมเป็นการพัฒนาที่ดิน
  โดยมีวัตถุประสงค์ให้โรงงานอุตสาหกรรมต่างๆ
  ไปตั้งกิจการอยู่ในบริเวณเดียวกันอย่างเป็นสัดส่วน
  ทั้งนี้รวมถึงการจัดและพัฒนาสิ่งอำนวยความสะดวก สาธารณูปโภค และสาธารณูปการต่างๆ
  ให้ได้ตามมาตรฐานของการนิคมอุตสาหกรรมแห่งประเทศไทย (กนอ.)

  นิคมอุตสาหกรรมสามารถแบ่งออกได้เป็น 3 ประเภท ตามลักษณะความเป็นเจ้าของโครงการ คือ

1)  นิคมอุตสาหกรรมที่ กนอ. เป็นทั้งเจ้าของและผู้บริหารโครงการ

2)  นิคมอุตสาหกรรมที่ภาคเอกชนเป็นเจ้าของและร่วมดำเนินการกับ กนอ.

3)  นิคมอุตสาหกรรมที่ดำเนินการโดยภาคเอกชนแต่ลำพัง ในรูปแบบของ
    เขต/สวน/เขตประกอบการ/ชุมชนอุตสาหกรรม

  ในอดีตผู้ประกอบการส่วนใหญ่จะนิยมลงทุนและพัฒนานิคมอุตสาหกรรมประเภทที่ 2) ทั้งนี้
  เนื่องจากเดิมมีข้อกำหนดว่า “จะต้องร่วมดำเนินการกับกนอ.
  เท่านั้นจึงจะได้รับการส่งเสริมการลงทุน” แต่ปัจจุบันข้อกำหนดดังกล่าวได้ถูกยกเลิกไปแล้ว
  ผู้ประกอบการจึงหันมานิยมลงทุนและพัฒนานิคมอุตสาหกรรมประเภทที่ 3) เพิ่มขึ้น
  เนื่องจากสามารถขอรับการส่งเสริมการลงทุนได้โดยไม่จำเป็นต้องร่วมดำเนินการกับ กนอ.
  ซึ่งการดำเนินงานของบริษัทจัดอยู่ในประเภทที่ 3)

  ข้อดีข้อเสียของการประกอบการประเภทนิคมอุตสาหกรรมที่ร่วมดำเนินการกับกนอ.และนิคม/เขต/สวนอุตสาหกรรม
  ที่ดำเนินการโดยภาคเอกชน

+-------------------------------------+--------------------------------+
| นิคมอุตสาหกรรมที่ร่วมดำเนินการกับ กนอ.     | นิคม/เขต/สว                     |
|                                     | นอุตสาหกรรมที่ดำเนินการโดยภาคเอกชน |
+=====================================+================================+
| ข้อดี                                 | ข้อดี                            |
|                                     |                                |
| 1.  การร่วมดำ                        | 1.  ผู้ประกอบกา                  |
| เนินการกับการนิคมอุตสาหกรรมแห่งประเทศไทย | รสามารถได้รับการส่งเสริมการลงทุนจาก |
|     (กนอ.)                          |     BOI                        |
|     สามารถยื่นขอ                      |                                |
| ใบอนุญาตทุกประเภทที่เกี่ยวข้องจากสถานที่เดียว |    โดยมีสิทธิประโยชน์ตามเขตการลงทุน |
|                                     |     ซึ่ง BOI                     |
| 2.  อาศัยกฎหมายของ กนอ.              |     จะไม่จำกัดสัดส่วนใน            |
|     สามารถเปิดอุตสาหกรรมเขตส่งออก      | การส่งออกเหมือนเขตอุตสาหกรรมส่งออก |
|     (EPZ)                           |     (EPZ)                      |
|     ไ                               |                                |
| ด้โดยมีสิทธิประโยชน์ด้านภาษีอากรเป็นแรงจูงใจ | 2.  ผู้ประกอบการส่งออกสามารถ      |
|     ในขณะที่เขตอุตสาหกรรมทั่วไปจะไ       | ติดต่อกับกรมศุลกากรเพียงหน่วยงานเดียว |
| ด้รับเฉพาะสิทธิประโยชน์ที่ไม่เกี่ยวกับภาษีเท่านั้น |     ก็สามารถที่จะส่งสินค้าออกได้ทันที   |
|                                     |                                |
| 3.  มีภาพลักษณ์เป็นของรัฐบาล             | 3.                             |
|                                     |   การบริหารโครงการด้านสาธารณูปโภค |
|                                     |     เอกชนสามารถบริหารรา         |
|                                     | ยได้หลังจากเสร็จสิ้นโครงการได้ตลอดไป |
|                                     |                                |
|                                     | 4.  มีความสะดวก รวดเร็ว          |
|                                     |                                |
|                                     | ในการดำเนินงานและตัดสินใจได้มากกว่า |
|                                     | นิคมอุตสาหกรรมที่ร่วมดำเนินการกับกนอ. |
+-------------------------------------+--------------------------------+
| ข้อเสีย                               | ข้อเสีย                          |
|                                     |                                |
| 1.  เอกชนที่ร่วมดำเนินการกับ กนอ.        | 1.  จะต้องติดต่อหน่วยงานที่เกี่ยวข้อง   |
|     ต้องเสียค่าดำเนินการแรกเริ่ม          |     เพื่อดำเนินธุรกิจหลายจุด เช่น     |
|                                     |     องค์การบริหารส่วนตำบล (อบต.)  |
| 2.  สาธารณูปโภคที่เอกชนลงทุนทั้งหมด       |     อุตสาหกรรมจังหวัด เป็นต้น       |
|     จะต้องยกให้ กนอ.                  |                                |
|     เป็นผู้บริหารโครงการต่อไป            | 2.  การจัดตั้งเขตปลอดอากร         |
|                                     |     จะต้องใช้ระยะเวล             |
| 3.  จะต้องลงทุนพื้นที่และสิ่งปลูกสร้าง        | าในการขอรับสิทธิประโยชน์เป็นเวลานาน |
|     เพื่อให้บริการสำหรับเจ้าหน้าที่ของ กนอ.  |     ประมาณ 60-90 วัน            |
+-------------------------------------+--------------------------------+

2.  องค์ประกอบของความสำเร็จในการจัดตั้งนิคมอุตสาหกรรม

-   รัฐบาลต้องมีเป้าหมายอย่างแน่ชัดในการให้การสนับสนุน

-   ทำเลที่ตั้งของโครงการควรอยู่ใกล้แหล่งที่มีกิจกรรมทางอุตสาหกรรม ใกล้แหล่งวัตถุดิบ
    แหล่งแรงงานมีฝีมือ และมีการคมนาคมที่ดี หรือใกล้ท่าเรือ และน้ำไม่ท่วม

-   สถาบันการเงินของรัฐบาลและเอกชนให้ความช่วยเหลือด้านการเงินแก่ผู้ประกอบการในอัตราดอกเบี้ยต่ำ

-   มีสาธารณูปโภคที่มีคุณภาพและเพียงพอ

-   มีความครบวงจรของธุรกิจสนับสนุน เช่น ธนาคาร โรงเรียน สถาบันเทคโนโลยี โรงพยาบาล
    ฯลฯ

-   มีความจริงจังในการโฆษณาประชาสัมพันธ์โครงการอย่างต่อเนื่อง ทั้งภายในและต่างประเทศ

-   จัดให้มีบริการต่างๆ ให้แก่ผู้ประกอบการอุตสาหกรรมอย่างพร้อมมูล เช่น ในการจัดตั้ง
    และขออนุญาตดำเนินการต่างๆ กับหน่วยงานภาครัฐ

  นอกจากองค์ประกอบต่างๆ ข้างต้นแล้ว
  สิ่งสำคัญอีกประการหนึ่งที่มีผลต่อการตัดสินใจของนักลงทุนในการจัดตั้งโรงงานในโครงการนิคมอุตสาหกรรมก็คือ
  การได้รับการส่งเสริมการลงทุนจาก BOI ที่แตกต่างกันไปตามเขตพื้นที่ตั้งของโครงการนั้นๆ
  ซึ่งปัจจุบัน BOI ได้แบ่งเขตการลงทุน ออกเป็น 3 เขต ตามปัจจัยทางเศรษฐกิจ
  โดยใช้รายได้และสิ่งอำนวยความสะดวกพื้นฐานของแต่ละจังหวัดเป็นเกณฑ์ ดังนี้

+--------------+-----------------+-----------------+-----------------+
| สิทธิประโยชน์   | ผ               | ผู้ปร             | ผู้ประ            |
|              | ู้ประกอบการเขต 1* | ะกอบการเขต 2 ** | กอบการเขต 3 *** |
+==============+=================+=================+=================+
| 1.           | ลดหย            | ได้รับยกเว้น       | ได้รับยกเว้น       |
| อากรขาเข้าส   | ่อนเครื่องจักรกึ่งหนึ่ง | (สำหรับโ         |                 |
| ำหรับเครื่องจักร | เฉพาะเ          | ครงการที่ยื่นขอรับกา |                 |
|              | ครื่องจักรที่มีอากรขา | รส่งเสริมภายในวันที่ |                 |
|              | เข้าไม่ต่ำกว่าร้อยละ | 31 ธันวาคม 2552) |                 |
|              | 10              |                 |                 |
+--------------+-----------------+-----------------+-----------------+
| 2.           | ได้รับยกเว้น 3 ปี   | ได้รับยกเว้น 7 ปี   | ได้รับยกเว้น 8 ปี   |
| ภา           | ทั้งนี้             | (สำหรับโ         | ทั้งนี้             |
| ษีเงินได้นิติบุคคล | ผู้ได้รับการส่ง      | ครงการที่ยื่นขอรับกา | ผู้ได้รับการส่ง      |
|              | เสริมในโครงการที่ม | รส่งเสริมภายในวันที่ | เสริมในโครงการที่ม |
|              | ีขนาดการลงทุนตั้งแต่ | 31 ธันวาคม 2552) | ีขนาดการลงทุนตั้งแต่ |
|              | 10 ล้านบาทขึ้นไป   | ทั้งนี้             | 10 ล้านบาทขึ้นไป   |
|              | (ไม่รวมค่าท       | ผู้ได้รับการส่ง      | (ไม่รวมค่าท       |
|              | ี่ดินและทุนหมุนเวียน) | เสริมในโครงการที่ม | ี่ดินและทุนหมุนเวียน) |
|              | จะต้องดำเนินการให | ีขนาดการลงทุนตั้งแต่ | จะต้องดำเนินการให |
|              | ้ได้รับใบรับรองระบบ | 10 ล้านบาทขึ้นไป   | ้ได้รับใบรับรองระบบ |
|              | คุณภาพตามมาตรฐาน | (ไม่รวมค่าท       | คุณภาพตามมาตรฐาน |
|              | ISO 9000        | ี่ดินและทุนหมุนเวียน) | ISO 9000        |
|              | หรือมา           | จะต้องดำเนินการให | หรือมา           |
|              | ตรฐานอื่นที่เทียบเท่า | ้ได้รับใบรับรองระบบ | ตรฐานอื่นที่เทียบเท่า |
|              | ภายใน 2 ปี       | คุณภาพตามมาตรฐาน | ภายใน 2 ปี       |
|              | นับแต่เปิดดำเนินการ | ISO 9000        | นับแต่เปิดดำเนินการ |
|              |                 | หรือมา           |                 |
|              |                 | ตรฐานอื่นที่เทียบเท่า |                 |
|              |                 | ภายใน 2 ปี       |                 |
|              |                 | นับแต่เปิดดำเนินการ |                 |
+--------------+-----------------+-----------------+-----------------+
| 3.           | 1 ปี             | 1 ปี             | 5 ปี             |
| อากรขาเ      |                 |                 |                 |
| ข้าสำหรับวัตถุดิบ |                 |                 |                 |
| ที่ผลิตเพื่อส่งออก |                 |                 |                 |
+--------------+-----------------+-----------------+-----------------+

  หมายเหตุ : * โครงการที่ตั้งอยู่ในจังหวัดกรุงเทพมหานคร นครปฐม นนทบุรี ปทุมธานี
  สมุทรปราการ และสมุทรสาคร

  ** โครงการที่ตั้งอยู่ในจังหวัดกาญจนบุรี ฉะเชิงเทรา ชลบุรี นครนายก พระนครศรีอยุธยา
  ภูเก็ต ระยอง ราชบุรี สมุทรสงคราม สระบุรี สุพรรณบุรี และอ่างทอง

  *** โครงการที่ตั้งอยู่ใน 58 จังหวัดที่เหลือ รวมนิคมอุตสาหกรรมแหลมฉบัง
  และนิคมหรือเขตอุตสาหกรรมในจังหวัดระยอง

  อนึ่ง โครงการที่ตั้งนอกนิคมหรือเขตอุตสาหกรรมที่ได้รับการส่งเสริมในเขต 1
  จะได้รับสิทธิและประโยชน์ ดังนี้

-   ได้รับลดหย่อนอากรขาเข้าสำหรับเครื่องจักรกึ่งหนึ่ง
    เฉพาะเครื่องจักรที่มีอากรขาเข้าไม่ต่ำกว่าร้อยละ 10

-   ได้รับยกเว้นอากรขาเข้าสำหรับวัตถุดิบ
    หรือวัสดุจำเป็นสำหรับส่วนที่ผลิตเพื่อการส่งออกเป็นระยะเวลา 1 ปี

  ส่วนโครงการที่ตั้งนอกนิคมหรือเขตอุตสาหกรรมที่ได้รับการส่งเสริมในเขต 2
  จะได้รับสิทธิและประโยชน์ ดังนี้

-   ให้ได้รับลดหย่อนอากรขาเข้าสำหรับเครื่องจักรกึ่งหนึ่ง
    เฉพาะเครื่องจักรที่มีอากรขาเข้าไม่ต่ำกว่าร้อยละ 10

-   ให้ได้รับยกเว้นภาษีเงินได้นิติบุคคลเป็นระยะเวลา 3 ปี ทั้งนี้
    ผู้ได้รับการส่งเสริมในโครงการที่มีขนาดการลงทุนตั้งแต่ 10 ล้านบาทขึ้นไป
    (ไม่รวมค่าที่ดินและทุนหมุนเวียน)
    จะต้องดำเนินการให้ได้รับใบรับรองระบบคุณภาพตามมาตรฐาน ISO 9000
    หรือมาตรฐานสากลอื่นที่เทียบเท่าภายในระยะเวลา 2 ปี นับตั้งแต่วันเปิดดำเนินการ
    หากไม่สามารถดำเนินการได้จะถูกเพิกถอนสิทธิและประโยชน์การยกเว้นภาษีเงินได้นิติบุคคล 1
    ปี

-   ให้ได้รับการยกเว้นอากรขาเข้าสำหรับวัตถุดิบ
    หรือวัสดุจำเป็นสำหรับส่วนที่ผลิตเพื่อการส่งออกเป็นระยะเวลา 1 ปี

  ทั้งนี้ โครงการที่ตั้งสถานประกอบการในท้องที่ 36 จังหวัด ได้แก่ กระบี่ กำแพงเพชร ขอนแก่น
  จันทบุรี ชัยนาท ชุมพร เชียงราย เชียงใหม่ ตรัง ตราด ตาก นครราชสีมา นครศรีธรรมราช
  นครสวรรค์ ประจวบคีรีขันธ์ ปราจีนบุรี พังงา พัทลุง พิจิตร พิษณุโลก เพชรบุรี เพชรบูรณ์
  มุกดาหาร แม่ฮ่องสอน ระนอง ลพบุรี ลำปาง ลำพูน เลย สงขลา สระแก้ว สิงห์บุรี สุโขทัย
  สุราษฎร์ธานี อุตรดิตถ์ และ อุทัยธานี ให้ได้รับสิทธิและประโยชน์ด้านภาษีอากร
  และสิทธิและประโยชน์เพิ่มเติม ดังนี้

1.  สำหรับโครงการที่ตั้งสถานประกอบการในนิคมอุตสาหกรรม
    หรือเขตอุตสาหกรรมที่ได้รับการส่งเสริม ให้ได้รับสิทธิและ ประโยชน์ ดังนี้

-   ให้ได้รับลดหย่อนภาษีเงินได้นิติบุคคลสำหรับกำไรสุทธิที่ได้จากการลงทุนในอัตราร้อยละ 50
    ของอัตราปกติ เป็นระยะเวลา 5 ปี
    นับจากวันที่พ้นกำหนดระยะเวลาการยกเว้นภาษีเงินได้นิติบุคคล

-   อนุญาตให้หักค่าขนส่ง ค่าไฟฟ้า และค่าประปา 2 เท่า เป็นระยะเวลา 10 ปี
    นับแต่วันที่เริ่มมีรายได้จากกิจการที่ได้รับการส่งเสริม

-   อนุญาตให้หักค่าติดตั้งหรือก่อสร้างสิ่งอำนวยความสะดวกจากกำไรสุทธิร้อยละ 25
    ของเงินที่ลงทุนแล้วในการนั้นในกิจการที่ได้รับส่งเสริม
    โดยผู้ได้รับการส่งเสริมจะเลือกหักจากกำไรสุทธิของปีใดปีหนึ่ง หรือหลายปีก็ได้ภายใน 10 ปี
    นับแต่วันที่มีรายได้จากกิจการที่ได้รับการส่งเสริม ทั้งนี้
    นอกเหนือไปจากการหักค่าเสื่อมราคาตามปกติ

-   ให้ได้รับการลดหย่อนอากรขาเข้าสำหรับวัตถุดิบ
    หรือวัสดุจำเป็นสำหรับส่วนที่ผลิตเพื่อจำหน่ายในประเทศ ร้อยละ 75 เป็นระยะเวลา 5 ปี
    (จะอนุมัติให้คราวละ 1 ปี) ยกเว้นนิคมอุตสาหกรรมแหลมฉบัง
    และโครงการที่ยื่นขอรับการส่งเสริมตั้งแต่วันที่ 1 มกราคม 2548 เป็นต้นไป
    ที่ตั้งสถานประกอบการในนิคมหรือเขตอุตสาหกรรมที่ได้รับการส่งเสริมในจังหวัดระยอง
    จะไม่ได้รับสิทธิข้อนี้

2.  สำหรับโครงการที่ตั้งสถานประกอบการนอกนิคมอุตสาหกรรม
    หรือเขตอุตสาหกรรมที่ได้รับการส่งเสริม อนุญาตให้หักค่า ติดตั้ง
    หรือก่อสร้างสิ่งอำนวยความสะดวกจากกำไรสุทธิร้อยละ 25
    ของเงินที่ลงทุนในกิจการที่ได้รับการส่งเสริม
    โดยผู้ได้รับการส่งเสริมจะเลือกหักจากกำไรสุทธิของปีใดปีหนึ่งหรือหลายปีก็ได้ภายใน 10 ปี
    นับแต่วันที่มีรายได้จากกิจการที่ได้รับการส่งเสริม ทั้งนี้
    นอกเหนือไปจากการหักค่าเสื่อมราคาตามปกติ

  ส่วนโครงการที่ตั้งสถานประกอบการในท้องที่ 22 จังหวัด ได้แก่ กาฬสินธุ์ ชัยภูมิ นครพนม
  นราธิวาส น่าน บุรีรัมย์ ปัตตานี พะเยา แพร่ มหาสารคาม ยโสธร ยะลา ร้อยเอ็ด ศรีสะเกษ
  สกลนคร สตูล สุรินทร์ หนองคาย หนองบัวลำภู อุดรธานี อำนาจเจริญ และ อุบลราชธานี
  ให้ได้รับสิทธิและประโยชน์ด้านภาษีอากรและสิทธิและประโยชน์เพิ่มเติม ดังนี้

-   ให้ได้รับลดหย่อนภาษีเงินได้นิติบุคคล สำหรับกำไรสุทธิที่ได้จากการลงทุนในอัตราร้อยละ 50
    ของอัตราปกติ เป็นระยะ เวลา 5 ปี
    นับจากวันที่พ้นกำหนดระยะเวลาการยกเว้นภาษีเงินได้นิติบุคคล

-   อนุญาตให้หักค่าขนส่ง ค่าไฟฟ้า และค่าประปา 2 เท่า เป็นระยะเวลา 10 ปี
    นับแต่วันที่เริ่มมีรายได้จากกิจการที่ได้รับการส่งเสริม

-   อนุญาตให้หักค่าติดตั้งหรือก่อสร้างสิ่งอำนวยความสะดวกจากกำไรสุทธิร้อยละ 25
    ของเงินที่ลงทุนในกิจการที่ได้รับการ ส่งเสริม
    โดยผู้ได้รับการส่งเสริมจะเลือกหักจากกำไรสุทธิของปีใดปีหนึ่งหรือหลายปีก็ได้ภายใน 10 ปี
    นับแต่วันที่มีรายได้ จากกิจการที่ได้รับการส่งเสริม ทั้งนี้
    นอกเหนือไปจากการหักค่าเสื่อมราคาตามปกติ

-   ให้ได้รับการลดหย่อนอากรขาเข้าสำหรับวัตถุดิบ
    หรือวัสดุจำเป็นสำหรับส่วนที่ผลิตเพื่อจำหน่ายในประเทศ ร้อยละ 75 เป็นระยะเวลา 5 ปี
    (จะอนุมัติให้คราวละ 1 ปี)
    ทั้งนี้สำหรับโครงการที่ตั้งในนิคมหรือเขตอุตสาหกรรมที่ได้รับส่งเสริมและยื่นขอรับการส่งเสริมภายในวันที่
    31 ธันวาคม 2552

  ข้อมูลของโครงการเขตส่งเสริมอุตสาหกรรมนวนครเปรียบเทียบคู่แข่งขันรายอื่นในพื้นที่ใกล้เคียงกัน
  ณ 31 ธันวาคม 2549

+----------+-------------+---------+-----+-----+-----+-------+------+
| ชื่อ       | ที่ตั้งโครงการ  | ผู้บริหาร  | เขต | พื้น  | พื้น  | พื้นที่เห | ราค  |
|          |             | โครงการ |     | ที่ทั้ง | ที่ขา | ลือขาย | าขาย |
|          |             |         | พื้นที่ | หมด | ยได |       | ต่อไร่ |
|          |             |         |     |     | ้ในปี | (ไร่)  |      |
|          |             |         | (B  | (   | 2   |       | (ล้าน |
|          |             |         | OI) | ไร่) | 549 |       | บาท) |
|          |             |         |     |     |     |       |      |
|          |             |         |     |     | (   |       |      |
|          |             |         |     |     | ไร่) |       |      |
+==========+=============+=========+=====+=====+=====+=======+======+
| เ        | 999         | บมจ.    | 1   | 6,  | 122 | GIZ = | 4    |
| ขตส่งเสริม | ถ.พหลโยธิน   | นวนคร   |     | 135 |     | 313   | .5 - |
|          | อ.คลองหลวง  |         |     |     |     |       | 5.5  |
| อ        | ปทุมธานี      |         |     |     |     | FZ =  |      |
| ุตสาหกรรม |             |         |     |     |     | 46    |      |
|          |             |         |     |     |     | รวมกัน |      |
| นวนคร    |             |         |     |     |     | ต้องได้ |      |
|          |             |         |     |     |     | 944   |      |
|          |             |         |     |     |     | รวมถึง |      |
|          |             |         |     |     |     | Pr    |      |
|          |             |         |     |     |     | emium |      |
|          |             |         |     |     |     | Zone  |      |
+----------+-------------+---------+-----+-----+-----+-------+------+
| น        | อ.อุทัย อยุธยา | บมจ.    | 2   | 3,  | 283 | 220   | 3.0  |
| ิคมอุตสาหก |             | สวนอุต   |     | 826 |     |       |      |
| รรมโรจนะ |             | สาหกรรม |     |     |     |       |      |
|          |             |         |     |     |     |       |      |
|          |             | โรจนะ   |     |     |     |       |      |
+----------+-------------+---------+-----+-----+-----+-------+------+
| นิคม      | 139 หมู่2     | กนอ.    | 2   | 2,  | 47  | GIZ = | 3.85 |
| อุตสาหกรร | ต.คลองจิก    | และบจ.  |     | 000 |     | 38    | -4.0 |
| มบางปะอิน |             | ที่ดิน     |     |     |     |       |      |
|          | อ.บางปะอิน   | บางปะอิน |     |     |     | EPZ = |      |
|          | อยุธยา       |         |     |     |     | 10    |      |
+----------+-------------+---------+-----+-----+-----+-------+------+
| นิค       | 99 หมู่5      | กนอ.    | 2   | 2,  | 70  | GIZ = | 3.0  |
| มอุตสาหกร | ถ.สายเอเ    | และบจ.  |     | 379 |     | 14    | -3.5 |
| รมบ้านหว้า | ซีย-นครสวรรค์ | ไทยอิน   |     |     |     |       |      |
|          | กม.59       | ดัสเตรียล |     |     |     | E     |      |
| (ไฮเทค)  |             | เอสเตท  |     |     |     | PZ/FZ |      |
|          | ต.บ้านหว้า    |         |     |     |     | = 97  |      |
|          | อ.บางปะอิน   |         |     |     |     |       |      |
|          | อยุธยา       |         |     |     |     |       |      |
+----------+-------------+---------+-----+-----+-----+-------+------+
| นิคมอ     | 103 หมู่4     | กนอ.    | 2   | 1,  | -   | 405   | 3.5  |
| ุตสาหกรรม | ต.บางพระครู  | และบจ.  |     | 441 |     |       |      |
|          | อ.นครหลวง   | ส       |     |     |     |       |      |
| สหรัตนนคร |             | หรัตนนคร |     |     |     |       |      |
|          | อยุธยา       |         |     |     |     |       |      |
+----------+-------------+---------+-----+-----+-----+-------+------+
| นิค       | ถ.พหลโยธิน   | กนอ.    | 2   | 2,  | -   | 1,135 | 2.2  |
| มอุตสาหกร | กม.92       | และบมจ. |     | 042 |     |       |      |
| รมหนองแค | อ.หนองแค    | ไทย     |     |     |     |       |      |
| (สระบุรี)  | สระบุรี       | -เยอรมัน |     |     |     |       |      |
|          |             | เซรามิค  |     |     |     |       |      |
+----------+-------------+---------+-----+-----+-----+-------+------+

ที่มา : ฝ่ายการตลาด บริษัท นวนคร จำกัด(มหาชน)

หมายเหตุ : GIZ = General Industry Zone, EPZ = Export Processing Zone และ
FZ = Free Zone

  ทั้งนี้ ถึงแม้โครงการเขตส่งเสริมอุตสาหกรรมนวนคร จะตั้งอยู่ในเขต 1
  ซึ่งได้สิทธิประโยชน์น้อยกว่าคู่แข่งขันที่ตั้งอยู่ในเขต 2 ก็ตาม
  แต่บริษัทมีข้อได้เปรียบในด้านสถานที่ตั้งที่ใกล้กรุงเทพฯ
  และมีระบบขนส่งที่สะดวกสบายทั้งทางรถไฟ สนามบิน และท่าเรือ
  อีกทั้งโครงการของบริษัทมีการพัฒนาเป็นเขตเมืองอย่างเต็มรูปแบบ กล่าวคือ มีทั้งชุมชนเมือง
  พร้อมที่อยู่อาศัย เขตพาณิชยกรรม และสิ่งอำนวยความสะดวกต่างๆ ครบครัน ทั้งโรงพยาบาล
  โรงเรียน และห้างสรรพสินค้า ธนาคาร ฯลฯ ซึ่งเป็นจุดขายอย่างหนึ่งของโครงการ นอกจากนี้
  สภาพแข่งขันในพื้นที่ก็ไม่รุนแรงนัก เนื่องจากข้อได้เปรียบในด้านสถานที่ตั้งของบริษัท
  กลุ่มลูกค้าเป้าหมายของบริษัทจะเป็นกลุ่มอุตสาหกรรมเบา อุตสาหกรรมขนาดกลางและขนาดย่อม
  (SMEs) กลุ่มลูกค้าเดิมที่ต้องการขยายโรงงาน
  หรือบริษัทในเครือของกลุ่มลูกค้าเดิมที่เป็นธุรกิจที่เกี่ยวเนื่องที่เข้ามาตั้งโรงงานเพื่อผลิตวัตถุดิบป้อนให้แก่บริษัทแม่ที่ตั้งอยู่ในโครงการของบริษัท
  รวมถึงกลุ่มลูกค้าใหม่หรือโรงงานใหม่ที่ต้องการป้อนวัตถุดิบให้แก่โรงงานอุตสาหกรรมขนาดใหญ่
  และผู้ประกอบการที่ต้องการเข้ามาตั้งโรงงานในเขตปลอดอากร
  ซึ่งแตกต่างจากผู้ประกอบการนิคมอุตสาหกรรมรายอื่นที่ส่วนใหญ่จะเน้นกลุ่มอุตสาหกรรมหนักเป็นหลัก
  ดังนั้นบริษัทจึงไม่ได้รับผลกระทบจากข้อจำกัดในด้านสิทธิประโยชน์ที่ได้รับการส่งเสริมจาก BOI
  ที่ด้อยกว่าคู่แข่งรายอื่น อีกทั้งบริษัทก็ไม่มีคู่แข่งขันโดยตรงในพื้นที่ใกล้เคียงกัน
  จึงทำให้ไม่ต้องแข่งขันกับผู้ประกอบการรายอื่นแต่อย่างใด

3.  ภาวะการแข่งขันในปัจจุบัน

  ในช่วงปี 2548
  ภาพรวมของความต้องการในการใช้พื้นที่ในนิคม/เขต/สวนอุตสาหกรรมยังคงขยายตัวอย่างต่อเนื่อง
  โดยเฉพาะอย่างยิ่งที่ดินในเขตปลอดอากร และความต้องการโรงงานสำเร็จรูป
  ซึ่งเป็นไปตามการขยายตัวของภาวะเศรษฐกิจโดยรวมของประเทศที่เพิ่มสูงต่อเนื่องจากปีที่ผ่านมา
  อันเป็นผลมาจากมาตรการต่างๆ
  ของภาครัฐที่ได้ออกมากระตุ้นการลงทุนและการบริโภคให้เพิ่มมากขึ้น เช่น
  มาตรการสนับสนุนการลงทุนในนิคม/เขต/สวนอุตสาหกรรม
  โดยเพิ่มสิทธิประโยชน์ทางภาษีให้มากกว่านอกนิคม/เขต/สวนอุตสาหกรรม
  การสนับสนุนการลงทุนของธุรกิจขนาดกลางและขนาดย่อม (SMEs)
  นโยบายส่งเสริมการพัฒนาอุตสาหกรรมในรูปแบบคลัสเตอร์ (Cluster)
  ซึ่งจะดึงภาคธุรกิจที่อยู่ในกลุ่มอุตสาหกรรมเดียวกัน หรือมีความเกี่ยวข้องกันในห่วงโซ่การผลิต
  รวมทั้งโรงงานที่เกี่ยวข้องเข้ามาตั้งอยู่ในอาณาบริเวณเดียวกัน นโยบายการจัดตั้งกองทุนหมู่บ้าน
  และการสนับสนุนโครงการหนึ่งตำบลหนึ่งผลิตภัณฑ์ (OTOP)
  รวมทั้งการปรับเปลี่ยนข้อกำหนดและเงื่อนไขในนโยบายการส่งเสริมการลงทุนของสำนักงานคณะกรรมการส่งเสริมการลงทุนเพื่อชักจูงการลงทุนจากต่างประเทศให้มากขึ้น
  ประกอบกับนักลงทุนจากต่างประเทศเข้ามาลงทุนในประเทศไทยเพื่อใช้เป็นฐานการผลิตในการส่งออกไปยังประเทศคู่ค้าที่ได้ตกลงเปิดการค้าเสรีกับประเทศไทย
  เช่น จีน ประเทศกลุ่มอาเซียน หรือออสเตรเลีย
  เป็นผลให้ผู้ประกอบการทั้งภายในและต่างประเทศมั่นใจและขยายการลงทุนในประเทศไทยมากยิ่งขึ้น

  จากข้อมูลของ BOI ในปี 2548 มีโครงการที่ได้รับการส่งเสริมการลงทุนทั้งสิ้น 1,254 ราย
  เพิ่มจากปี 2547 ที่มีเพียงแค่ 1,227 ราย โดยมีมูลค่าเงินลงทุนทั้งสิ้น 571.2 พันล้านบาท
  ซึ่งแสดงให้เห็นว่าการลงทุนของภาคเอกชนทั้งไทยและต่างประเทศเพิ่มขึ้นไม่มาก
  เนื่องมาจากปัจจัยทางด้านเศรษฐกิจทั้งของประเทศไทยเองและของโลกที่อยู่ในช่วงซบเซา

  ตารางเปรียบเทียบการอนุมัติให้การส่งเสริมการลงทุนของ BOI

+-------------------------+--------------+--------------+--------------+
| รายละเอียด               | ปี 2547       | ปี 2548       | เปลี่ยนแปลง    |
|                         |              |              |              |
|                         |              |              | (%)          |
+=========================+==============+==============+==============+
| จำนวน (ราย)             | 1,227        | 1,254        | 2.20         |
+-------------------------+--------------+--------------+--------------+
| เงินลงทุน (พันล้านบาท)      | 600.7        | 571.2        | -4.91        |
+-------------------------+--------------+--------------+--------------+
| ทุนจดทะเบียน(พันล้านบาท)    | 85.9         | 92.4         | 7.57         |
+-------------------------+--------------+--------------+--------------+
| - ไทย                   | 56.8         | 60.9         | 7.22         |
+-------------------------+--------------+--------------+--------------+
| - ต่างประเทศ             | 29.0         | 31.5         | 8.62         |
+-------------------------+--------------+--------------+--------------+
| การจ้างงาน (คน)          | 222,835      | 215,035      | -3.50        |
+-------------------------+--------------+--------------+--------------+

  ที่มา : สำนักงานคณะกรรมการส่งเสริมการลงทุน (BOI)

  ปัจจุบันประเทศไทยมีผู้ประกอบการนิคมอุตสาหกรรม เขต/สวนอุตสาหกรรม
  เขตประกอบการอุตสาหกรรม และชุมชนอุตสาหกรรมทั้งหมดประมาณ 66 แห่ง
  โดยมีพื้นที่รวมทั้งหมด 144,133 ไร่ ทั้งนี้พื้นที่เหลือจากการขายทั้งหมดประมาณ 26,951 ไร่
  (ข้อมูลล่าสุด ณ 31 ธันวาคม 2547) โดยแยกเป็นรายละเอียด ดังนี้

+-----------------------+-----------+---------------+-----------------+
|                       | จำนวน     | พื้นที่ทั้งหมด (ไร่) | พื้นที่เหลือ         |
|                       | (แห่ง)     |               |                 |
|                       |           |               | จากการขาย (ไร่)  |
+-----------------------+-----------+---------------+-----------------+
| นิคมอุตสาหกรรม          | 34        | 83,203        | 16,121          |
+-----------------------+-----------+---------------+-----------------+
| เ                     | 32        | 60,930        | 10,830          |
| ขต/สวนอุตสาหกรรมและอื่นๆ |           |               |                 |
+-----------------------+-----------+---------------+-----------------+
| รวม                   | 66        | 144,133       | 26,951          |
+-----------------------+-----------+---------------+-----------------+

  ที่มา : สมาคมการนิคมอุตสาหกรรมแห่งประเทศไทย

  หมายเหตุ : ตัวเลขข้างต้นเป็นตัวเลขโดยประมาณ

  แต่อย่างไรก็ตาม
  ผู้ประกอบการยังมีความจำเป็นต้องปรับปรุงพื้นที่และระบบสาธารณูปโภคให้มีความพร้อมที่จะสามารถตอบสนองต่อความต้องการของลูกค้าให้ได้มากที่สุด
  และต้องเสริมกลยุทธ์ใหม่ๆ ตลอดจนมาตรการด้านการตลาดเพื่อสนับสนุนการขายพื้นที่
  หรือปรับกลยุทธ์ในการดำเนินธุรกิจให้มีความเหมาะสมกับสถานการณ์อยู่ตลอดเวลา
  รวมทั้งเน้นบริการหลังการขายที่ดีเพื่อเป็นแรงจูงใจให้ผู้ลงทุนรายใหม่สนใจเข้ามาลงทุนมากขึ้น
  เช่น การปรับเปลี่ยนพื้นที่ไว้สำหรับรองรับธุรกิจขนาดกลางและขนาดย่อม
  หรือการก่อสร้างโรงงานสำเร็จรูปเพื่อให้เช่า โดยในปี 2546
  บริษัทได้จัดสรรที่ดินบางส่วนของโครงการและซื้อที่ดินติดกับโครงการเดิมเพิ่มเติมมาพัฒนาเป็นเขตปลอดอากรเพื่อรองรับความต้องการของตลาดที่เกิดขึ้น
  ซึ่งได้รับการตอบรับที่ดีจากผู้ประกอบการอุตสาหกรรมต่างๆ ทั้งลูกค้าเก่าและใหม่
  ติดต่อสอบถามข้อมูลต่างๆ รวมถึงสิทธิประโยชน์ด้านภาษีที่นักลงทุนจะได้รับ
  และปัจจุบันบริษัทสามารถขายที่ดินในโครงการเขตปลอดอากรให้กับนักลงทุนได้แล้วจำนวน 4 ราย
  และมีแนวโน้มที่จะสามารถตกลงทำสัญญาขายที่ดินให้กับลูกค้ารายอื่นๆ ได้อีกในอนาคตอันใกล้นี้
  นอกจากนี้ ในปี 2548 ที่ผ่านมา
  บริษัทฯยังได้ทำพิธีเปิดการขายโครงการเขตประกอบการอุตสาหกรรมนวนคร (นครราชสีมา)
  และได้เร่งจัดสร้างระบบสาธารณูปโภคให้แล้วเสร็จ
  ซึ่งทำให้มีนักลงทุนที่สนใจติดต่อสอบถามเข้ามา และอยู่ระหว่างการเจรจาเป็นจำนวนมาก
  โดยคาดว่าจะมีลูกค้าตกลงเซ็นสัญญาซื้อขายในปี 2549 จำนวนหนึ่ง

  4. แนวโน้มของอุตสาหกรรมในอนาคต

  สำหรับแนวโน้มธุรกิจนิคมอุตสาหกรรมในปี 2549 นั้น ปัจจัยผลกระทบจากปี 2548
  ยังมีผลต่อเนื่องมายังปี 2549 ซึ่งศูนย์วิจัยกสิกรไทย ได้ปรับประมาณการเป็นร้อยละ 4.0-5.0
  จากประมาณการเดิมที่ร้อยละ 4.5-5.0 โดยเป็นผลจากปัจจัยเสี่ยงต่าง ๆ อันได้แก่
  การลงทุนของภาครัฐที่อาจไม่ขยายตัวได้มากอย่างที่คาด
  แนวโน้มการชะลอตัวของเศรษฐกิจสหรัฐฯที่อาจกระทบต่อการส่งออกของไทย
  ราคาน้ำมันและภาวะเงินเฟ้อในประเทศ ตลอดจนความเปราะบางของความเชื่อมั่นของผู้บริโภค
  ในขณะเดียวกัน นอกจากความเป็นไปได้ที่เศรษฐกิจไทยอาจจะชะลอตัวลงในปี 2549 แล้ว
  เศรษฐกิจไทยยังอาจเผชิญกับประเด็นทางเสถียรภาพต่าง ๆ
  ไม่ว่าจะเป็นการขาดดุลการค้าและดุลบัญชีเดินสะพัดเป็นปีที่สองติดต่อกัน
  ความเป็นไปได้ของการขาดดุลงบประมาณหากการขยายตัวของการจัดเก็บภาษีออกมาต่ำกว่าคาด
  รวมทั้งความผันผวนของค่าเงินบาท
  อันเป็นผลจากการแกว่งตัวของค่าเงินดอลลาร์ฯและเงินสกุลหลักต่าง ๆ

  ประมาณการดัชนีชี้เศรษฐกิจไทย

  หน่วย : อัตราการขยายตัวเมื่อเทียบกับปีก่อนหน้า (%) เว้นระบุ

+-----------------------+----------+----------+----------+----------+
|                       | ปี 2546   | ปี 2547   | ปี 2548   | ปี 2549 * |
+-----------------------+----------+----------+----------+----------+
| การบริโภคของภาคเอกชน   | 6.3      | 5.6      | 4.5      | 4.0-4.3  |
+-----------------------+----------+----------+----------+----------+
| การลงทุนรวม            | 11.7     | 14.4     | 10.9     | 7.2-13.5 |
+-----------------------+----------+----------+----------+----------+
| ดุลบัญชีเดินสะพัด          | 7,975    | 7,289    | -3,714   | -3,800   |
|                       |          |          |          | ถึง       |
| (ล้านดอลลาร์สหรัฐ)       |          |          |          |          |
|                       |          |          |          | -4,200   |
+-----------------------+----------+----------+----------+----------+
| GDP                   | 6.7      | 6.1      | 4.5      | 4.0-5.0  |
+-----------------------+----------+----------+----------+----------+
| อัตราเงินเฟ้อทั่วไปเฉลี่ย    | 1.8      | 2.7      | 1.6      | 2.0-3.0  |
+-----------------------+----------+----------+----------+----------+
| ค่าเงินบาทเฉลี่ย          | 41.5     | 40.2     | 40.22    | 39.      |
|                       |          |          |          | 50-40.50 |
| (บาทต่อดอลลาร์สหรัฐฯ)    |          |          |          |          |
+-----------------------+----------+----------+----------+----------+

  ที่มา : บริษัท ศูนย์วิจัยกสิกรไทย จำกัด

  หมายเหตุ : * ตัวเลขประมาณการ

  ธุรกิจที่มีแนวโน้มขยายการลงทุนสูงในปี 2549 ในภาคอุตสาหกรรมที่สำคัญได้แก่
  อุตสาหกรรมยานยนต์และส่วนประกอบ และอุตสาหกรรมอิเล็กทรอนิกส์
  อุตสาหกรรมขนาดใหญ่ด้านปิโตรเลียม พลังงาน และปิโตรเคมี
  อุตสาหกรรมเหล็กและผลิตภัณฑ์เหล็ก ธุรกิจผลิตภัณฑ์แปรรูปผลิตผลการเกษตร เป็นต้น
  ส่วนธุรกิจด้านการบริการที่คาดว่าจะมีการลงทุนเพิ่มขึ้น เช่น
  นิคมอุตสาหกรรมและโรงงานอุตสาหกรรม โรงพยาบาล ธุรกิจบริการที่สนับสนุนภาคอุตสาหกรรม
  (ศูนย์จัดซื้อและกระจายสินค้าภายในประเทศ และระหว่างประเทศ โลจิสติกส์
  หน่วยวิจัยและพัฒนา) ธุรกิจขนส่งทางเรือและทางอากาศ

  ความเสี่ยงต่อแนวโน้มการลงทุน นอกจากประเด็นที่เกี่ยวข้องกับโครงการลงทุนของภาครัฐแล้ว
  ปัจจัยเสี่ยงในช่วงปี 2549 ยังอาจขึ้นอยู่กับทิศทางราคาน้ำมัน ทิศทางเศรษฐกิจไทย
  ตลอดจนทิศทางการเติบโตทางเศรษฐกิจของประเทศผู้ลงทุนรายสำคัญ เช่น ญี่ปุ่น สหรัฐ
  กลุ่มประเทศยุโรปและเอเชีย ศูนย์วิจัยกสิกรไทยคาดว่า ปัจจัยความไม่แน่นอนต่างๆ
  ซึ่งรวมไปถึงประเด็นทางด้านการเมือง อาจจะมีผลกระทบต่อภาวะการลงทุนในระยะสั้น
  ในแง่มุมของจังหวะเวลาการตัดสินใจลงทุน ซึ่งนักลงทุนอาจรอดูความชัดเจนของภาวะตลาด
  การเปรียบเทียบภาวะต้นทุนในการลงทุน
  และแนวนโยบายของรัฐต่อการสนับสนุนการลงทุนในสาขาต่างๆ อย่างไรก็ตาม
  ปัจจัยโครงสร้างพื้นฐานทางเศรษฐกิจไทยที่ยังมีความเข้มแข็งเป็นสิ่งที่สนับสนุนการลงทุนในระยะต่อไปน่าจะยังมีความต่อเนื่อง
  หากสถานการณ์ต่างๆมีความชัดเจนมากขึ้น ซึ่งหากมองภาพรวมความต้องการลงทุนโดยรวมแล้ว
  คาดว่าจะไม่กระทบต่อแผนการลงทุนระยะยาวของนักลงทุนเอกชนทั้งธุรกิจไทยและบริษัทต่างชาติมากนัก
  แต่ทั้งนี้ต้องอยู่ภายใต้เงื่อนไขที่ปัจจัยความไม่แน่นอนในเศรษฐกิจจะไม่คงอยู่ยาวนานจนเกินไป
  จนส่งผลต่อความเชื่อมั่นต่อศักยภาพการเติบโตทางเศรษฐกิจไทยในระยะปานกลางถึงระยะยาว

  จากตัวเลขทางเศรษฐกิจ และการลงทุน รวมทั้งนโยบายต่างๆของภาครัฐบาลดังกล่าวข้างต้น
  จะเป็นส่วนช่วยสร้างความเชื่อมั่นต่อเศรษฐกิจไทยแก่นักลงทุนในประเทศและต่างประเทศ
  และผลักดันให้การลงทุนในธุรกิจนิคมอุตสาหกรรมเติบโตอย่างต่อเนื่อง แต่อย่างไรก็ตาม
  ความเสี่ยงของธุรกิจนิคมอุตสาหกรรมยังคงมีอยู่
  เนื่องจากเป็นธุรกิจที่ใช้เงินลงทุนสูงและใช้เวลาในการพัฒนาโครงการค่อนข้างนาน
  อีกทั้งยังมีพื้นที่ว่างคงเหลืออยู่ในตลาดพอสมควร
  ทั้งพื้นที่ที่อยู่ระหว่างการพัฒนาและจะเข้าสู่ตลาดในอนาคตซึ่งอาจจะทำให้การแข่งขันในธุรกิจนิคมอุตสาหกรรมรุนแรงมากยิ่งขึ้น

3.3 การจัดหาผลิตภัณฑ์และบริการ

  ก) การจัดหาพื้นที่โครงการ

โครงการเขตส่งเสริมอุตสาหกรรมนวนคร (ปทุมธานี)

  บริษัทได้จัดซื้อที่ดินไว้เมื่อเริ่มก่อตั้งบริษัทประมาณ 5,000 ไร่
  และได้ขยายพื้นที่โดยรอบโครงการเรื่อยมา
  โดยคำนึงถึงราคาที่ดินเป็นสำคัญเพื่อนำมาพัฒนาโครงการและมีราคาจำหน่ายที่สามารถแข่งขันได้
  ปัจจุบันบริษัทมีพื้นที่โครงการทั้งสิ้นประมาณ 6,135 ไร่
  ภายในโครงการบริษัทได้จัดเตรียมระบบสาธารณูปโภคไว้อย่างเพียงพอแล้ว
  ดังนั้นการขยายพื้นที่พัฒนาจึงไม่ต้องวางระบบสาธารณูปโภคใหม่
  เพียงแต่ขยายพื้นที่เพิ่มเติมตามปริมาณความต้องการของลูกค้าเท่านั้น
  ซึ่งปัจจุบันโครงการเขตส่งเสริมอุตสาหกรรมนวนครมีพื้นที่ขายคงเหลือทั้งสิ้นประมาณ 944 ไร่
  แบ่งเป็นโครงการเขตส่งเสริมอุตสาหกรรมทั่วไป 827 ไร่ โครงการเขตปลอดอากร 52 ไร่
  และโครงการเขตอุตสาหกรรมผู้ประกอบธุรกิจขนาดย่อม 65 ไร่

โครงการเขตประกอบการอุตสาหกรรมนวนคร (นครราชสีมา)

  บริษัทได้จัดซื้อที่ดินในพื้นที่จังหวัดนครราชสีมาจำนวนประมาณ 1,903ไร่
  ไว้สำหรับรองรับการพัฒนาโครงการเขตประกอบการอุตสาหกรรมนวนคร (นครราชสีมา)
  ซึ่งเป็นโครงการเขตส่งเสริมอุตสาหกรรมแห่งใหม่ของบริษัท โดยก่อนการจัดซื้อที่ดินดังกล่าว
  บริษัทได้ว่าจ้างให้คณะพาณิชย์และการบัญชี
  จุฬาลงกรณ์มหาวิทยาลัยศึกษาความเป็นไปได้เบื้องต้นในการดำเนินโครงการว่ามีความคุ้มค่าต่อการลงทุนก่อนตัดสินใจจัดซื้อที่ดินดังกล่าว
  สำหรับราคาที่ใช้ในการตัดสินใจจัดซื้อ
  บริษัทจะเปรียบเทียบกับราคาประเมินของภาครัฐและบริษัทประเมินราคา
  รวมทั้งราคาตลาดว่ามีความเหมาะสมและเป็นราคาที่เมื่อนำมาพัฒนาโครงการแล้วสามารถจำหน่ายในราคาที่แข่งขันได้

  ข) ผลกระทบต่อสิ่งแวดล้อม

  บริษัทได้ปฏิบัติตามกฎระเบียบและกฎหมายของหน่วยงานที่เกี่ยวข้องกับสิ่งแวดล้อมทุกประการ เช่น
  ระบบบำบัดน้ำเสียของบริษัทจะอยู่ภายใต้การตรวจสอบของกรมโรงงาน
  และสำนักงานอุตสาหกรรมจังหวัด
  ในส่วนของคุณภาพน้ำที่ผ่านการบำบัดและระบายออกนอกโครงการจะอยู่ภายใต้การดูแลและตรวจสอบของกรมควบคุมมลพิษและกรมชลประทาน
  ซึ่งในระยะที่ผ่านมา เขตส่งเสริมอุตสาหกรรม
  นวนครได้ปฏิบัติและแก้ไขให้เป็นไปตามกฎระเบียบของหน่วยงานนั้นๆ มาโดยตลอด
  นอกจากนี้บริษัทได้พัฒนาระบบบำบัดน้ำเสียให้ทันสมัยและมีประสิทธิภาพสูง
  ซึ่งได้ผ่านการรับรองจากหน่วย
  งานของภาครัฐและเอกชนว่าระบบการบำบัดน้ำเสียของบริษัทเป็นระบบที่มีมาตรฐานและไม่มีผล
  กระทบต่อสิ่งแวดล้อมแต่อย่างใด โดยบริษัทมีค่าใช้จ่ายเกี่ยวกับการบำบัดน้ำเสีย ตั้งแต่ปี
  2544-2549 เท่ากับ 16.58, 22.87, 21.02 , 22.8 และ 19.22 ล้านบาท ตามลำดับ
  ส่วนในด้านมลพิษทางอากาศภายในโครงการนั้นไม่มี
  เนื่องจากโรงงานที่ตั้งอยู่ภายในเขตส่งเสริมอุตสาหกรรมนวนครเป็นโรงงานขนาดกลางและเล็กซึ่งส่วนใหญ่ประกอบอุตสาหกรรมเบาจึงไม่มีกระบวนการผลิตที่ส่งผลกระทบต่อสิ่งแวดล้อมทางด้านอากาศ
  นอกจากนี้ บริษัทยังได้จัดให้มีพื้นที่สีเขียวเพื่อดูดซับมลพิษทางอากาศอีกด้วย

3.4 ที่ดินที่ลงนามในสัญญาซื้อขายแล้วแต่ยังไม่ได้โอน 

  ที่ดินที่ลงนามในสัญญาซื้อขายแล้ว ก่อน วันที่ 31 ธันวาคม 2549
  และรอการโอนตามงวดสัญญาซื้อขายของบริษัท นวนคร จำกัด (มหาชน) มีดังนี้

+------------------------------------+---------------+-----------------+
| ชื่อบริษัทลูกค้า                         | มูลค่างา        | วันทำสัญญา        |
|                                    | นที่ยังไม่ได้ส่งมอบ |                 |
|                                    |               |                 |
|                                    | (ล้านบาท)      |                 |
+------------------------------------+---------------+-----------------+
| บริษัท เอ็มเอ็มไอ พรีซิชั่น แอสเซมบิล       | 9.20          | มีนาคม 2549      |
| (ไทยแลนด์) จำกัด                     |               |                 |
+------------------------------------+---------------+-----------------+
| บริษัท โรม อินทิเกรเต็ด ซิสเต็มส์          | 1.10          | เมษายน 2549     |
| (ประเทศไทย) จำกัด                   |               |                 |
+------------------------------------+---------------+-----------------+
| บริษัท ชินเอ ไฮ-เทค จำกัด              | 20.87         | พฤษภาคม 2549    |
+------------------------------------+---------------+-----------------+
| บริษัท ชินเอ ไฮ-เทค จำกัด              | 21.82         | พฤษภาคม 2549    |
+------------------------------------+---------------+-----------------+
| บริษัท โคเอ อินดัสเทรียล เคคอร์ จำกัด     | 5.52          | มิถุนายน 2549     |
+------------------------------------+---------------+-----------------+
| บริษัท สยาม ฟูโกกุ จำกัด                | 11.98         | กันยายน 2549     |
+------------------------------------+---------------+-----------------+
| บริษัท เทพสุวรรณ ซัพพลาย จำกัด          | 10.00         | กันยายน 2549     |
+------------------------------------+---------------+-----------------+
| บริษัท บิ๊กซี ซูเปอร์เซ็นเตอร์ จำกัด (มหาชน) | 152.99        | ธันวาคม 2549     |
+------------------------------------+---------------+-----------------+
| รวม                                | 233.48        |                 |
+------------------------------------+---------------+-----------------+